title: Keittiökalusteet

text: 1930–1940-luvuilla alkoi saksalaisesta Frankfurtin keittiöstä lähtenyt funktionaalisuus rantautua Suomeenkin. Keittiö pieneni, mutta yhä paremman suunnittelun ansiosta työ tehostui. Avohyllyjen tilalle tuli seinäkaappeja, ja kiinteiden alakaappien myötä lisääntyi myös työtasojen määrä. Työtasot olivat useimmiten koivurimalevyä. Kallis ruostumaton terästiskipöytä oli vielä harvinaisuus, vaikka kylmä ja lämmin vesi kuuluivat jo varustukseen. Jääkaappiin ei useimmilla ollut vielä varaa, joten ruokia säilytettiin viileään ulkoilmaan yhteydessä olevassa ruokakomerossa. Kalliita tuontitavaroita olivat myös yleiskone, leivänpaahdin, sähkökäyttöinen silitysrauta, pölynimuri ja pyykinpesukone Valaistus parani huomattavasti työpisteisiin asennettavien seinävalaisinten ansiosta. Keittiöiden yleisväritys oli vaalea, yleensä kermanvärinen tai vaaleanvihreä.


title: Keittiökalusteet

text: Keittiökalusteiden standardointi alkoi sotien jälkeisen jälleenrakentamisen myötä 1940-luvun lopulla. Ensimmäiset standardit julkaistiin RT-kortteina 1945. Työtehoseuran kehittämä tehdasvalmisteisin kiintokalustein toteutettu tyyppikeittiö otettiin käyttöön aravarakentamisessa. Tehdasvalmistus alensi kustannuksia ja toisiinsa kiinni asennettavat, yhteismitoitetut kiintokalusteet säästivät tilaa. Vaikka suomalaiskeittiöt ovat kasvaneet koossa niin, että olisi mahdollista käyttää monissa maissa ja ammattikeittiöissä suosittuja erillisiä, vapaasti seisovia tai pyörillä liikuteltavia keittiökalusteita, kiinteästi kalustetusta keittiöstä on tullut suomalaisille jonkinlainen ”saavutettu etu”.


title: Keittiökalusteet

text: Kalusteiden standardimittojen perustaksi otettiin suomalaisen naisen keskipituus. Keittiökalusteiden sijoittelusuositukset perustuivat kotitaloustyön eri vaiheissa tarvittavien liikkeiden analysointiin. Kalustus muodosti ruuan valmistukseen ja säilytykseen sekä astioiden pesuun tarvittavan kokonaisuuden, josta turhat askeleet ja liikkeet oli karsittu Työtehoseura piti välttämättömänä mahdollisuutta työskennellä myös istuen; näin yleistyivät korkea työtuoli tai tuolitikkaat, kansan suussa ”emännänjatkos”, joka auttoi myös usein kattoon asti ulottuvien yläkaappien käyttöä. 1950-luvulla yleistyivät yhä käytössä olevat keittiöiden pohjapiirrostyypit I, II, L ja U, joista L-tyyppi muodostui yleisimmäksi. Työtehoseuran Maiju Gebhardin ideoimasta astiankuivauskaapista tiskipöydän yllä tuli suomalaisen keittiökalustamisen erikoisuus.


title: Keittiökalusteet

text: 1960-luvun alussa yhä noin kolme neljästä suomalaisten maatilojen asuinrakennuksista oli vailla viemäriä ja vesijohtoa, vaikka taajamissa ne alkoivat olla jo yleisiä. Keittiökalusteita valmistivat enimmäkseen kirvesmiehet mittatilaustyönä paikan päälle, vaikka standardit suosivatkin tehdasvalmistusta. Rungot ja ovet tehtiin massiivipuusta ja kimpi- eli rimalevystä, työtasot useimmiten ”IKI-levystä” eli tuon ajan korkeapainelaminaatista. Ala- ja yläkaappien välitilan taustaseinässä käytettiin joko keraamisia laattoja tai 1950-luvulla markkinoille tullutta edullista Enso-levyä, lakkapintaista kovalevyä, jonka kiilto ja raidat saivat sen muistuttamaan saumattua laattaseinää. 1960-luvulla keittiökaappien kiinteistä hyllyistä siirryttiin korkeudeltaan säädettäviin irtohyllyihin.


title: Keittiökalusteet

text: 1970-luvulla keittiökalusteet tehtiin jo pääosin niihin erikoistuneissa yrityksissä. Keittiöistä alkoi tulla merkkituotteita, joita olivat muiden muassa Enso-Gutzeitin Ensolux-keittiöt, Kurikan puunjalostustehtaan Kabyssi-keittiöt, G. A. Serlachius -yhtiön Serla-keittiöt, R. Saarinen Ky:n Marcello-keittiöt ja Vilkan Domus-keittiöt.


title: Keittiökalusteet

text: Mitoituksissa otettiin Suomessa käyttöön standardimitat vuonna 1974, mutta mitat kuitenkin vaihtelivat yritysten välillä ja niitä jouduttiin muuttamaan kodinkoneiden kehityksen ja yleistymisen myötä jatkuvasti. Runkojen ja ovien raaka-aineena käytettiin tuolloin jo pääasiallisesti lastulevyä, aluksi maali- ja sittemmin melamiinipinnoitteisena.


title: Keittiökalusteet

text: 1980-luvun vaurastumisen myötä ovimalleihin tuli lisää vaihtoehtoja ja koristeellisuutta, ja työtasomateriaalien valikoima laajeni halvemman pään melamiinitasoista kalliisiin kivitasoihin. 1980-luvulla työtason vakiokorkeutta nostettiin 850 mm:stä 900 mm:iin. Samalla yläkaappeja nostettiin ylemmäs niin, että työtason ja yläkaappien välitila kasvoi. Saranat katosivat näkyvistä piilosaranoinnin ansiosta. 1980-luvun kodinkoneuutuuksia olivat etenkin astianpesukone ja mikroaaltouuni.


title: Keittiökalusteet

text: 1990-luvulla kalusterunkoja ja erityisesti ovia alettiin tehdä MDF-levystä, mikä antoi uusia pinnoitus- ja muotoilumahdollisuuksia, kuten maalaus, vinyylipinnoitus ja kuviojyrsintä. Tuotantoa alettiin myös siirtää Suomea halvempiin maihin. Työtasoja alettiin tehdä myös massiivipuusta liimalevynä. Yhä käytössä olevat uudet keittiöstandardit valmistuivat vuonna 1994. Tällöin muun muassa keittiökalusteiden edessä tarvittava tila kasvoi 110:stä 130 senttimetriin. Keittiökaapit standardoitiin jo 1989, ja niiden leveydet ulottuvat 30 cm kapeasta kaapista 10 senttimetrin välein aina 140 cm asti.


title: Keittiökalusteet

text:
2000-luvulla CNC-tietokoneohjaus alkoi nopeasti vähentää käsityön tarvetta keittiökalustetehtaissa, kun levystä syntyi valmis runko tai ovi nappia painamalla.
Selvä trendi on ollut alakaappien vetolaatikkojen yleistyminen, niiden koon kasvaminen ja monipuolinen käyttö. Nykyisin jopa jääkaappi voi olla integroitu vetolaatikoiden sisälle. Pienissä keittiöissä jopa sokkeleihin voidaan sijoittaa vetolaatikoita. Toinen isoihin vetolaatikoihin liittyvä trendi on olohuoneeseen avautuvat tai sen kanssa samassa tilassa olevat keittiöt, jolloin keittiökalusteilta vaaditaan erityistä tyylikkyyttä ja huonekalumaisuutta.


title: Titanik-galleria

text: Titanik-galleria on taiteilijajärjestö Arten vuonna 1988 perustama turkulainen nykytaidegalleria.


title: Titanik-galleria

text:
Titanik-gallerian näyttelykalenteri muodostetaan kerran vuodessa järjestettävän avoimen haun perusteella mutta tilaa jätetään myös spontaaneille projekteille ja tapahtumille. Gallerian näyttelyt ja tapahtumat valitsee Arte ry:n jäsenistöstä koostuva, vuosittain vaihtuva hallitus. Titanikissa on ollut esillä näyttelyitä mm. Saara Ekströmiltä (1995), IC-98:lta (2001), Elina Brotherukselta (2010), Jaakko Pallasvuolta (2012), Jaakko Kahilalta (2014) sekä Meeri Koutaniemeltä (2015) .
Galleriassa järjestetään näyttelytoiminnan lisäksi festivaaleja, työpajoja, seminaareja, konsertteja, screeningejä sekä performansseja.


title: Titanik-galleria

text: Vuonna 2006 käynnistynyt Titanik-residenssi toimii Titanik-gallerian yhteydessä Turun keskustassa. Residenssin fokus muuttui vuonna 2013 laaja-alaisesta mediataiteesta kohdistetusti äänitaiteeseen. Äänitaiteilijoille ja äänen kanssa työskenteleville taiteilijoille ei ole Suomessa muita erillisiä residenssejä. Residenssin pituus on yhdestä kolmeen kuukautta. Residenssitaiteilijat valitsee Arte ry:n jäsenistä koostuva, vuosittain vaihtuva hallitus.


title: Titanik-galleria

text: Titanik-galleria kunnostettiin galleriaksi Abel Sandelinin 1965 suunnittelemasta entisestä yleisestä käymälästä arkkitehti Hannu Vaiston suunnitelmien mukaan. Ensimmäinen näyttely oli Ismo Kajanderin "Tänään ja huomenna" maaliskuussa 1988. Titanikissa on esitetty myös Grönlund–Nisusen uran ensimmäinen näyttely vuonna 1993. Vuonna 1998 Titanik-galleriassa esiteltiin englantilaisen taiteilijan Martin Creedin töitä.


title: Star Eyes

text: ”Star Eyes” (vap. suom. "Tähtisilmät") on musiikkikappale vuoden 1943 elokuvasta "Lainafrakissa". Kappaleen sävelsivät ja sanoittivat Gene De Paul ja Don Raye. Elokuvassa sen esittivät Helen O’Connell ja Bob Eberly Jimmy Dorseyn orkesterin säestämänä.


title: Star Eyes

text: Jazzsaksofonisti Charlie Parker nauhoitti ”Star Eyesin” vuonna 1951 Verve Recordsille. Parkerin vaikutuksen myötä kappaleesta on tullut suosittu jazzmuusikoiden keskuudessa ja sitä pidetään yhtenä genren standardeista. Sen ovat nauhoittaneet muun muassa Art Pepper, Lee Konitz, Lennie Niehaus, Dexter Gordon ja Anita O’Day.


title: Kirgisian jääkiekkomaajoukkue

text: Kirgisian jääkiekkomaajoukkue edustaa Kirgisiaa jääkiekko-otteluissa ja turnauksissa. Joukkueen kokoamisesta vastaa Kirgisian jääkiekkoliitto, joka on IIHF:n jäsen.


title: Kirgisian jääkiekkomaajoukkue

text: Kirgisia pelasi ensimmäisen ottelunsa 2. maaliskuuta 1962 Armeniaa vastaan. Kirgisia (tuolloin Kirgiisien Sosialistinen Neuvostotasavalta) voitti ottelun luvuin 6-3. Ottelu oli osa vuoden 1962 Spartakiadeja, jotka järjestettiin Neuvostoliiton Sverdlovskissa. Turnauksen kahdeksasta ottelusta tämä oli Kirgiiseille ainoa voitto.


title: Kirgisian jääkiekkomaajoukkue

text: Kirgisia palasi jääkiekkokartalle seuraavan kerran vasta vuoden 2011 Aasian Talvikisoissa Kazakstanin Astanassa, jossa se pelasi kuusi ottelua voittaen ne kaikki.


title: Kirgisian jääkiekkomaajoukkue

text: Seuraavan kerran Kirgisian maajoukkue koottiin vuoden 2014 Asian Challenge Cupin I divisioonan turnaukseen, joka pelattiin Kirgisian Biškekissä. Joukkue kohtasi turnauksen avausottelussa ensin Singaporen, jonka se voitti 6-3. Toisessa ottelussa vastaan tuli Intia ja jälleen tuloksena oli voitto, luvuin 6-2. Kolmannessa ottelussa vastaan tuli Macao, joka kukistui luvuin 3-1. Tunauksen välierässä kohtasivat Kirgisia ja Intia ja ottelun voittajaksi tuli kotijoukkue murskaavasti 16-2. Finaalivastustajaksi tuli Macao, joka onnistui voittamaan Kirgiisit luvuin 5-4.


title: Kalixlöjrom

text: Kalixlöjrom on Perämeren muikun eli maivan mätiä. Sitä pyydetään Perämeren pohjoisosasta Piitimen ja Haaparannan väliseltä Ruotsin merialueelta. Kalixlöjrom on Euroopan Unionin nimisuojaama elintarvike.


title: Kalixlöjrom

text: Nykyään Kalixlöjrom on maailmanlaajuisesti tunnettu brändi, jonka kilohinta vaihtelee 100–400 euron välillä. Nimensä se on saanut Norrbottenissa sijaitsevasta Kalixista eli Kainuusta. Kalixlöjrom-nimitystä saa käyttää ainoastaan lisensoitujen pyytäjien mädistä. Maivan pyyntikausi Norrbottenissa alkaa syyskuun jälkipuoliskolla ja jatkuu lokakuun loppuun saakka.


title: Kalixlöjrom

text: Maivan elinympäristöstä johtuen sen mäti on kiinteämpää, väriltään punaisempaa ja maultaan miedompaa kuin muiden muikkujen mäti. Suomen merialueelta pyydetty maivan mäti ei ole yhtä arvokasta, johtuen muun muassa nimisuojan ja brändin puutteesta. Lisäksi Suomessa tuotetaan runsaasti sisävesien muikun mätiä, joka kilpailee Perämeren maivan kanssa.


title: Milla Kangas

text: Milla Kangas (s. 1981) on suomalainen näyttelijä. Hän on näytellyt useissa teattereissa, kuunnelmissa ja muun muassa televisiosarjassa "Uusi päivä", jossa hän esitti Päivikki Summasta. Hän on koulutukseltaan teatteritaiteen maisteri.


title: Lahtinen (Tuntematon sotilas)

text: Yrjö Lahtinen, useimmiten vain "Lahtinen", on kuvitteellinen henkilö Väinö Linnan romaanissa "Tuntematon sotilas". Hän on alikersantti, joka kannattaa kommunismia ja agitoi jatkuvasti Suomen sodankäyntiä vastaan, mutta on kuitenkin hyvä ja uskollinen sotilas.


title: Lahtinen (Tuntematon sotilas)

text: Edvin Laineen vuonna 1955 ohjaamassa elokuvassa "Tuntematon sotilas" Lahtista näytteli Veikko Sinisalo. Rauni Mollbergin vuonna 1985 ohjaamassa uudemmassa filmatisoinnissa hahmoa näytteli Pertti Koivula. Aku Louhimiehen vuonna 2017 ohjaamassa elokuvassa Lahtista näytteli Joonas Saartamo.


title: Lahtinen (Tuntematon sotilas)

text: Alikersantti Lahtinen esitellään romaanin ensimmäisen luvun II osassa. Häntä luonnehditaan isokokoiseksi pohjoishämäläiseksi, ja hänen aatemaailmassaan korostuu kommunismi. Ensimmäisessä repliikissään Lahtinen uskoo Saksan aloittavan sodan ja Suomen liittyvän mukaan esimerkkiä seuraten. Lahtisen puheenvuorosta viriää lyhyt väittely hänen ja Hietasen välille. Lahtinen ihailee avoimesti Neuvostoliiton voimaa, kyseenalaistaa Saksan rinnalla käytävän sodan oikeutuksen ja toistelee, kuinka Neuvostoliitossa riittää aseita, ammuksia ja miehiä – jopa naissotilaita. Tarton rauhan rajaa ylitettäessä hän huomauttaa, että ”tästä lähtien ollaan rosvoretkellä”. Kriittisestä asenteestaan huolimatta Lahtinen kuuluu romaanissa keskeisen konekiväärijoukkueen rohkeimpiin miehiin: hänet palkitaan toisen luokan vapaudenmitalilla, kuten Hietanen, Lehto ja Määttäkin.


title: Lahtinen (Tuntematon sotilas)

text: Lahtisen etunimi tulee romaanissa esiin keskustelussa, jossa Lahtinen on juuri esittänyt evoluutiota myötäilevän käsityksen ihmisen alkuperästä eikä väittelyn osapuolena jälleen oleva Hietanen hyväksy sitä: ”Kuulkka poja! Kuulkka, mitä meijä Yrjö poika puhu. Nys sää vast oikke äläkä päästit.”


title: Lahtinen (Tuntematon sotilas)

text: Lahtinen kaatuu pataljoona Sarastielle määrätyn vastaiskutehtävän aikana kuljettaessaan yksin konekivääriä pois metsäniemekkeestä, josta muut ovat alkaneet vetäytyä. Ennen kaatumistaan Lahtinen on käskenyt luovuttaa konekivääriahkion haavoittuneen kuljettamista varten.


title: Lahtinen (Tuntematon sotilas)

text: "Tuntemattomassa sotilaassa" jää lopulta epäselväksi, kuinka syvää Lahtisen vasemmistolaisuus todella on. Todennäköisesti hän on kuullut Stalinin vainoista ja vuosien 1937–1938 näytösoikeudenkäynneistä, mutta kieltäytyy uskomasta niiden todelliseen luonteeseen, koska perusajatuksena hänellä on Neuvostoliitto työläisten valtiona. Hän kiistää myös Neuvostoliitossa 1930-luvulla koetut nälänhädät. Neuvosto-Karjalan rähjäiset ja lahot rakennukset, siivoton asuinympäristö ja ihmisten surkea vaatetus tuottavat Lahtiselle pettymyksen. Evoluutioväittely paljastaa Lahtisen olevan joukon lukenein mies: Hietanen on täysin kansakoulusivistyksen ja Turun Sanomien varassa, kun taas Lahtinen on saanut tietonsa työväenopistosta – jossa hän on päässyt kehittämään myös verbaalisia taitojaan – tai kirjallisuudesta. Lisäksi joitakin vuosia aiemmin oli suomalaisissakin lehdissä kirjoitettu Yhdysvalloissa käydystä ns. Daytonin apinaoikeudenkäynnistä. Suomessa evoluutioteoria tuli koulujen oppikirjoihin vasta vuosia sotien jälkeen. Hietasen ja Lahtisen väittelystä ilmenee myös tamperelaisen työväestön luonteeseen kuuluva itseriittoisuus ja itsevarmuus: uskalletaan sanoa, mitä ajatellaan.


title: Lahtinen (Tuntematon sotilas)

text: Historiantutkija Veli-Pekka Leppäsen mukaan Lahtinen on todennäköisimmin tamperelainen tehdaskommunisti. Hän on ennen sotaa työskennellyt Finlaysonilla tai Tampellassa ja asuu äitinsä kanssa ”yhtiön huoneissa” eli hellahuoneen ja kamarin käsittävässä asunnossa Amurissa sijaitsevassa puutalossa. Toisaalta hän voisi olla kotoisin myös Nokialta, jossa kommunisteilla oli jo tuolloin vahvempi kannatus kuin sosialidemokraateilla. Leppänen pitää varmana, että Lahtinen, joka oli laitavasemmiston muun kannattajakunnan tavoin rintamalla toisin kuin 1930-luvulla Moskovassa koulutetut ja sodan ajan turvasäilössä tai ”maan alla” olleet SKP:n myöhemmät johtajat, olisi kuulunut sodan jälkeen SKDL:n enemmistöläisiin. Leppäsen mukaan myöhemmällä taistolaisuudella ei ollut juuri lainkaan kannatusta työläiskommunistien keskuudessa. Hän onkin verrannut Lahtista tunnettuun enemmistöläiseen kommunistipoliitikkoon Aarne Saariseen, joka osallistui jatkosotaan talousaliupseerina.


title: Lahtinen (Tuntematon sotilas)

text: Lahtisen kaatuminen on ajoitettavissa Goran kylässä lähellä Syväriä 6.–10. tammikuuta 1942 käytyyn taisteluun, johon Jalkaväkirykmentti 8:n 1. pataljoona oli hälytetty.


title: Hasan-i Sabbāh

text: Hasan-i Sabbāh eli "al-Hasan ibn as-Sabbāh" (1034 Qom, Persia – 1124) oli šiialaisen salamurhaajalahkon perustaja. Lahkolaiset tunnetaan nimellä assassiinit. Hänestä käytetään myös nimitystä "vanhus vuorella".


title: Hasan-i Sabbāh

text: Hasan-i Sabbāh muutti synnyinkaupungistaan Qomista perheineen Reyyn. Kesken jääneen omaelämäkertansa mukaan hän opiskeli uskontoa jo lapsena. 17-vuotiaana hän hylkäsi vanhempiensa uskon šiialaisuuden ja liittyi fatimideihin. Heidän imaamilleen hän lausui uskollisuudenvalan, ja hänet lähetettiin Kairoon suorittamaan tehtävää. Hän saapui sinne 30. elokuuta 1078, mutta joutui sitten Syyriaan jouduttuaan poliittisiin vaikeuksiin. Sen jälkeen hän palasi Persiaan.


title: Hasan-i Sabbāh

text: Hasan sai vuonna 1090 haltuunsa Elbrusista Alamutin linnoituksen, jonne hän jäi kuolemaansa asti. Hän sai useita kannattajia, ja lahko hallitsi suuria alueita linnoituksen ympäristössä ja levitti kauhua ympäri arabimaailman. Assassiinit pitivät linnoitusta hallussaan puolitoista vuosisataa, kunnes mongolit syrjäyttivät heidät. Vasta 1272 lahko oli saatu vaarattomaksi. Eräiden salaliittoteorioiden mukaan se ei kuitenkaan ole koskaan hajonnut tai se on syntynyt uudestaan ja nykyisin sen nimi on Illuminati.


title: Hasan-i Sabbāh

text: Hasan-i Sabbāh on arabien historian erikoisimpia persoonia. Assassiineja käytettiin Persiassa, Syyriassa ja Palestiinassa ihmisten murhaamiseen. Lahkon nimestä on peräisin monissa kielissä käytettävä salamurhaajaa tarkoittava sana. Lahkon maine saavutti Euroopan ristiretkeläisten kuulemien ja kotimaassaan kertomien tarinoiden kautta.


title: Hole in the Head

text: Hole in the Head on brittiläisyhtye Sugababesin kappale, joka julkaistiin heidän Three-studioalbumin johdantosinglenä. Kappaleen sanoittivat Brian Higgins, Miranda Cooper, Tim Powell, Nick Coler, Niara Scarlett, Keisha Buchanan, Mutya Buena, sekä Heidi Range, ja tuottivat Higgings sekä Jeremy Wheatley. Kappale sai suosiota kriitikoiden keskuudessa ja se oli kaupallinen menestys, sijoittuen kahdessatoista eri maassa kymmenen parhaan joukkoon.


title: Lentopallon Suomen Cup 2013

text: Lentopallon Suomen Cupiin 2013 osallistui 17 miesten ja 9 naisten joukkuetta.


title: Lentopallon Suomen Cup 2013

text: Lohkovaihe pelattiin 11. - 13. lokakuutaLohkovaihe pelataan 9. - 10. marraskuuta


title: Scottsdale (Arizona)

text: Scottsdale on kaupunki Maricopan piirikunnassa, Arizonan osavaltiossa Yhdysvalloissa. Vuonna 2010 kaupungissa asui yhteensä 217 385 asukasta.


title: Scottsdale (Arizona)

text: Scottsdale tunnetaan matkailusta. Lisäksi kaupungissa on maailmanluokan golfkenttä jolla pelataan vuosittain PGA Tourin turnauksia, ja kymmeniä muita golfkenttiä.


title: Imperatiivinen mandaatti

text: Imperatiivinen mandaatti on periaate, jonka mukaan kansanedustaja on velvollinen vastaamaan poliittisista päätöksistään äänestäjilleen omia vaalilupauksiaan vastaavalla tavalla. Imperatiivisin mandaatin suomalainen puhekielinen vastine voisi olla vaalilupauksen pitopakko.


title: Imperatiivinen mandaatti

text: Imperatiivisen mandaatin puuttuminen on yleinen länsimainen oikeusperiaate. Imperatiivisen mandaatin rikkominen, eli esim. kansanedustajan vaalilupauksen vastaisella tavalla toimiminen johtaisi jonkinasteiseen ennaltamääriteltyyn seuraamukseen kuten esim. varoitukseen, viranmenetykseen ja/tai rangaistustoimenpiteisiin.


title: Imperatiivinen mandaatti

text: Imperatiivisen mandaatin puuttuminen (ns. vapaa mandaatti; katso myös Imperatiivisen mandaatin kielto) tarkoittaa, että kansanedustajalla ei ole velvollisuutta pitää vaalilupauksiaan eli hän voi toimia oman harkintansa mukaisesti – jopa vastakkaisesti vaalilupauksiinsa nähden – ja voi muuttaa vapaasti poliittisen näkökantansa vaalikauden aikana ilman seuraamuksia. Jos imperatiivinen mandaatti olisi käytössä, pitäisi kansanedustajan kysyä äänestäjiensä mielipidettä vaalikauden aikana esille tulevista uusista asioista. Tämä taas olisi vaikea toteuttaa, koska äänestys on salainen, eikä kansanedustajalla siis ole nimiluetteloa äänestäjistään.


title: Imperatiivinen mandaatti

text: Suomessa kansanedustajilla ei ole imperatiivista mandaattia.


title: Imperatiivinen mandaatti

text:
Suomen nykyisessä perustuslaissa imperatiivisen mandaatin puute määritellään seuraavasti:
Perustuslain säädös kansanedustajan riippumattomuudesta pyrkii suojaamaan kansanedustajaa asiattomalta painostukselta ja toisaalta vähentää kansanedustajan vastuuta äänestejille ja omien vaalilupausten pitämisestä. Kansanedustaja ei siis ole velvollinen noudattamaan äänestäjilleen antamiaan vaalilupauksiaan, mutta toisaalta häntä voivat sitoa henkilökohtaiset poliittiset näkemykset, lobbausryhmien painostus tai suosio, puoluekuri ja/tai henkilökohtaisen hyödyn saavuttaminen eli korruptio.


title: Imperatiivinen mandaatti

text: Imperatiivisen mandaatin periaate ulottuu keskiajalle. Sen otti käyttöön vallankumoukselliset järjestöt Pariisissa vuonna 1793 mutta sen kumosi Ranskan kansalliskokouksen royalistit vuonna 1789 estääkseen kansalaisten vaikutuksen edustajiin. Imperatiivinen mandaatti hylättiin myös Amerikan vallankumouksessa.


title: Imperatiivinen mandaatti

text: Imperatiivinen mandaatti oli käyttössä Pariisin kommuunissa ja Neuvostojen kommunistisessa liikeessä.


title: Imperatiivinen mandaatti

text: Imperatiivista mandaattia on käyttetty United Democratic Frontissa joka toimii Etelä-Afrikassa sekä EZLN:issä joka toimii Meksikossa.


title: Myeloperoksidaasi

text: Myeloperoksidaasi on entsyymi, joka hapettaa vetyperoksidin avulla kloridi-ionit hypokloorihapokkeeksi. Hypokloorihapokkeella on antibakteerisia ominaisuuksia, joten myeloperoksidaasi on osa ihmisen immuunijärjestelmää. Myeloperoksidaasin EC-numero on EC 1.11.2.2.


title: Myeloperoksidaasi

text: Ihmisellä ja muilla eläimillä myeloperoksidaasia esiintyy erityisesti neutrofiileissä, joka on yksi valkosolutyyppi. Sitä esiintyy pienemmissä määrin myös monosyyteissä ja maksan Kupfferin soluissa. Rakenteeltaan ihmisen myeloperoksidaasientsyymi on kahdesta samanlaisesta alayksiköstä muodostunut homodimeeri. Sen molekyylimassa on noin 150 kDa. Myeloperoksidaasi vaatii toimikseen prosteettiseksi ryhmäkseen hemiryhmän. Entsyymin poikkeuksellinen vihreä väri johtuu siihen sitoutuneesta hemiryhmästä. Entsyymi katalysoi kloridi-ionin hapettamista hypokloorihapokkeeksi vetyperoksidin avulla. Muita yhdisteen katalysoimia reaktioita ovat bromidi-ionien hapettaminen hypobromihapokkeeksi, jodidi-ionin hapettaminen hypojodihapokkeeksi, tiosyanaatti-ionin hapettaminen hypotiosyaniitti-ioniksi. Myös näillä yhdisteillä on antibakteerisia ominaisuuksia. Myeloperoksidaasi kykenee hapettamaan myös eräitä orgaanisia yhdisteitä. Myeloperoksidaasin inhibiittoreita ovat muun muassa syanidi-, nitriitti- ja atsidi-ionit sekä eräät orgaaniset yhdisteet, kuten 4-aminobentsoehappohydratsiini.


title: Myeloperoksidaasi

text: Perinnöllinen myeloperoksidaasin puutos heikentää immuunipuolustusta ja bakteerien tappaminen voi kestää jopa kaksi kertaa pidempään kuin normaalista. Puutoksen aiheuttama haitta ei kuitenkaan ole useinkaan erityisen vakava, sillä myös myeloperoksidaasista riippumattomat bakteereja tappavat puolustusmekanismit ovat tehokkaita. Kohonnut myeloperoksidaasipitoisuus voi kertoa kohonneesta sydänkohtausriskistä.


title: Breathless (The Corrsin kappale)

text: Breathless on irlantilaisyhtye The Corrsin kappale. Kappale julkaistiin 18. heinäkuuta 2000 heidän kolmannen, In Blue -studioalbumin ensimmäisenä singlenä. ”Breathlessin” sanoitti ja tuotti Robert John ”Mutt” Lange, joka on tuottanut myös esimerkiksi Shania Twainin, Bryan Adamsin ja Def Leppardin kappaleita.


title: Breathless (The Corrsin kappale)

text: Kappale sai kriitikoilta yleisesti ristiriitaisen vastaanoton; Jotkut kutsuivat sitä seksikkääksi ja hitiksi, mutta toiset taas tunsivat sen heikoksi. Kappaleen musiikkivideo kuvattiin Mojaven aavikolla ja sen ohjasi Nigel Dick.


title: Urtasvaara

text: Urtasvaara, saameksi "Urttašvárri", on Enontekiön käsivarressa 14 kilometrin päässä Haltista lounaaseen oleva tunturi. Sen korkeus on 1 060 metriä.


title: Miroslav Dvořák (yhdistetyn hiihtäjä)

text: Miroslav Dvořák (s. 3. maaliskuuta 1987 Liberec) on tšekkiläinen yhdistetyn hiihtäjä.


title: Miroslav Dvořák (yhdistetyn hiihtäjä)

text: Liberecin MM-kilpailuissa 2009 Dvořák sijoittui yhteislähtökilpailussa 16:nneksi. Vancouverin talviolympialaisissa 2010 Dvořák oli 28:s suurmäen kilpailussa. Sotšin olympialaisissa 2014 hän sijoittui normaalimäen Gundersen-kilpailussa 11:nneksi. Yhdistetyn maailmancupissa Dvořák on sijoittunut parhaimmillaan kolmanneksi Almatyn suurmäen Gundersen-kilpailussa helmikuussa 2013, Tšaikovskin normaalimäen ja suurmäen Gundersen-kilpailuissa tammikuussa 2014 sekä Kuusamon suurmäen Gundersen-kilpailussa marraskuussa 2014.


title: Usipetit

text: Usipetit oli muinaisgermaaninen kansa nykyisen Luoteis-Saksan alueella. Heidän latinankielinen nimensä "usipetes" oli ilmeisesti kelttiläisperäinen ja merkitsi "hyvät ratsastajat". Usipetit ylittivät yhdessä tenkterien kanssa Reinin vuonna 59 tai 58 eaa ja joutui taisteluihin Caesarin johtamien roomalaisjoukkojen kanssa. Myöhemmin he asettuivat Lahnin rannoille ja sulautuivat lopulta frankkeihin.


title: Kai Öhberg

text: Kai Öhberg (s. 13. lokakuuta 1979 Helsinki) on suomalainen jääkiekkopuolustaja, joka pelaa Ranskan toiseksi korkeimmalla sarjatasolla FFHG Division 1:n HG Dunkerquessa. Hän toimii joukkueen varakapteenina. Öhberg on pelityyliltään peruspuolustaja, jolla on myös varsin hyvät kiekolliset taidot. Hänen vahvuuksiinsa kuuluu kokemus, monipuolisuus, pelinavaaminen, ylivoimapelaaminen, rauhallisuus ja ratkaisut. Öhbergin heikkouksiin kuuluu oman alueen väännöt. Hän on kärsinyt edelliskausina myös paljon loukkaantumisista.


title: Kai Öhberg

text: Öhberg on espoolaisen kiekkokoulun kasvatti. Hän pelasi viimeisimpinä juniorivuosinaan kaksi kautta Kiekko-Espoon B-nuorissa ja Espoo Bluesin A-nuorissa. Öhberg oli viimeisellä A-juniorikaudellaan 1999–2000 joukkueen tehokkain puolustaja tehoilla 2+15=17. Hän aloitti miesten peleissä siirryttyään kaudeksi 2000–2001 Mestis-joukkue KJT:hen, jossa tulokaskausi toi 40 runkosarja- ja kolmessa playoff-ottelussa neljä syöttöpistettä. Toisella kaudellaan 2001–2002 Öhberg teki runkosarjassa 11 tehopistettä ja kaudella 2002–2003 16 tehopistettä. Hänellä oli kevään 2013 karsintasarjassa KJT:n paras teholukema (+11).


title: Kai Öhberg

text: Kaudeksi 2003–2004 Öhberg siirtyi Mestiksen nousijajoukkue Kirkkonummen Salamoihin. Kaudella 2004–2005 hänen runkosarjansa jäi 30 ottelun mittaiseksi, kun Öhberg loukkasi jalkansa laukauksesta marraskuussa 2004 ja joutui noin kahdeksi ja puoleksi kuukaudeksi sivuun. Tästä huolimatta hän oli Salamoiden tehokkain puolustaja tehoilla 3+10=13 ja Öhbergin teholukema +13 oli ylivoimaisesti joukkueen paras.


title: Kai Öhberg

text: Öhberg palasi kaudeksi 2005–2006 Järvenpäähän ja siirtyi Järvenpään Haukkojen (ent. KJT) riveihin. Hänet valittiin joukkueen kapteeniksi. Öhberg täytti häneen kohdistuneet odotukset joukkueen johtavana puolustajana, mutta sekä taloudellisesti että pelillisesti heikkoa kautta pelanneet Haukat luopui hänestä siirtotakarajalla, jolloin Öhberg siirtyi Kajaanin Hokkiin.


title: Kai Öhberg

text: Kaudeksi 2006–2007 Öhberg siirtyi Mikkelin Jukureihin, jossa hän teki Mestiksen yhden kauden piste-ennätyksensä tehoilla 5+18=23, joilla Öhberg jakoi sarjan puolustajien pistepörssin kymmenennen sijan Salamoiden Timo Korhosen kanssa. Hän voitti kauden päätteeksi Mestis-hopeaa. Kaudeksi 2007–2008 Öhberg siirtyi Ranskan Ligue Magnusin Yétis du Mont-Blanciin, jossa hän ylsi joukkueen sisäisen pistepörssin neljännelle sijalle tehoilla 4+9=13. Kaudeksi 2008–2009 Öhberg palasi Suomeen ja siirtyi KooKoon riveihin.


title: Kai Öhberg

text: Öhberg palasi Ranskaan kaudeksi 2009–2010 tehtyään vuoden mittaisen sopimuksen Dragons de Rouenin kanssa. Hän teki Ligue Magnusin yhden kauden piste-ennätyksensä ja oli tehoilla 3+13=16 joukkueen tehokkain puolustaja Daniel Babkan kanssa. Öhberg voitti Rouenissa sekä Ranskan-mestaruuden että Coupe de Francen mestaruuden. Kaudella 2010–2011 hän jatkoi uraansa samassa sarjassa Diables Rouges de Briançonin riveissä. Öhberg oli taas joukkueensa tehokkain puolustaja tehoilla 2+11=13. Kaksi seuraavaa kautta hän pelasi Chamois de Chamonixissa. Öhbergin kaudet jäivät siellä kuitenkin varsin rikkonaisiksi. Jälkimmäisellä kaudellaan 2012–2013 hän ei pelannut otteluakaan runkosarjassa, vaan palasi kaukaloihin vasta pudotuspeleissä.


title: Kai Öhberg

text: Öhberg palasi kaudeksi 2013–2014 Mestikseen ja siirtyi HC Keski-Uusimaan joukkueeseen. Hän ehti pelata joukkueessa vain kolme ottelua, eikä onnistunut vakiinuttamaan paikkaansa HCK:n kuuden pelaavan puolustajan joukossa. Öhbergin sopimus purettiin yhteisymmärryksessä lokakuussa 2013. Loppukaudella hän pelasi Kiekko-Vantaan riveissä. Öhberg pelasi kauden aikana myös kolme ottelua Suomi-sarjajoukkue Bewe TuusKissa. Kaudeksi hän palasi taas Ranskaan ja siirtyi vuoden mittaisella sopimuksella maan toiseksi korkeimmalle sarjatasolle FFHG Division 1:n HG Dunkerqueen. Hänet nimettiin joukkueen varakapteeniksi.


title: Kai Öhberg

text: Myös Öhbergin pikkuveli Joni on pelannut puolustajana Mestis-tasolla.


title: Englannin 1. divisioonan kausi 1896–1897

text: Englannin 1. divisioonan kausi 1896-1897 oli oli yhdeksäs kausi jolloin ratkottiin The Football Leaguen mestaruus. Mukana 1.divisioonassa oli kuusitoista joukkuetta. Sarjan voittaja oli liigan mestari, ja kaksi viimeistä joutuivat testiotteluihin 2. divisioonan parhaita vastaan.


text: Uutena joukkueena 1.divisioonassa pelasi 2.divisioonasta noussut Liverpool FC, joka nousi yhden välivuoden jälkeen takaisin korkeimmalle sarjatasolle.


text: Liigan mestaruuden voitti toista kertaa perättäin Aston Villa.


text: Kaksi viimeistä joukkuetta joutuivat testiotteluihin 2.divisioonan kahta parasta vastaan.


text: Testiotteluissa kohtasivat 1.divisioonan kaksi viimeistä ja 2.divisioonan kaksi parasta joukkuetta. Mikäli 1.divisioonan seura voitti ottelun, se säilytti sarjapaikkansa ja 2.divisioonan seura pysyi 2.divisioonassa. Mikäli 2.divisioonan seura voitti, oli edessä vaaliprosessi jonka jälkeen seura saattoi päästä 1.divisioonaan.


text: Testiotteluiden jälkeen Notts County nousi 1.divisioonaan ja Burnley putosi 2.divisioonaan.


Jääkiekon alle 18-vuotiaiden maailmanmestaruuskilpailut 2004 pelattiin Valko-Venäjällä huhtikuussa 2004. Maailmanmestaruuden voitti Venäjä.


Jääkiekon alle 18-vuotiaiden maailmanmestaruuskilpailut 2005 pelattiin Tšekissä huhtikuussa 2005. Maailmanmestaruuden voitti Yhdysvallat.


title: Terttu Utriainen

text: Terttu Kyllikki Utriainen (s. 1946 Helsinki) toimi Lapin yliopiston rikosoikeuden professorina vuosina 1982–2014. Hänen tutkimusalaansa ovat olleet muun muassa syyllisyys sekä seksi-, huume-, liikenne- ja konkurssirikokset. Hän toimi oikeustieteiden tiedekunnan dekaanina 1996–2000.


title: Terttu Utriainen

text: Utriainen väitteli tohtoriksi Helsingin yliopistossa vuonna 1984 aiheenaan syyllisyys muuttuvana käsitteenä.


title: Terttu Utriainen

text: Terttu Utriaisen vanhemmat olivat Kaarlo ja Elsa Utriainen.


title: Rosvokotinga

text: Rosvokotinga ("Ampelion rufaxilla") on kotingojen heimoon kuuluva varpuslintu.


title: Rosvokotinga

text: Rosvokotingaa tavataan Kolumbiassa, Ecuadorissa, Boliviassa ja Perussa. Sitä on kuvattu harvinaiseksi ja laikuttaisesti esiintyväksi, mutta sen kannankehitys on vakaa. Laji on luokiteltu elinvoimaiseksi.


title: Kastanjakotinga

text: Kastanjakotinga ("Doliornis remseni") on kotingojen heimoon kuuluva varpuslintu.


title: Kastanjakotinga

text: Kastanjakotingaa tavataan Kolumbiassa ja Ecuadorissa. Sen kannaksi arvioidaan 2 500–9 999 yksilöä. Laji on luokiteltu vaarantuneeksi, koska sen kanta on pieni ja vähenemässä, ja koska sen elinympäristöt ovat tuhoutumassa.


title: Uuden-Britannian hauta

text: Uuden-Britannian hauta () on hautavajoama Salomonmeressä Bougainvillen saaresta länteen Uuden-Guinean ja Salomonsaarten välissä. Vajoaman suurin syvyys on 9 140 metriä. Sen itäpäätä kutsutaan toisinaan myös Bougainvillen haudaksi.


title: Punaperäkotinga

text: Punaperäkotinga ("Doliornis sclateri") on kotingojen heimoon kuuluva varpuslintu.


title: Punaperäkotinga

text: Punaperäkotingaa tavataan kotoperäisenä Perun itäosissa. Sen kannaksi arvioidaan 2 500–9 999 yksilöä. Laji on luokiteltu vaarantuneeksi, koska sen populaatio on pieni, ja vähenemässä elinympäristöjen tuhoutumisen takia.


title: Perunsilpoja

text: Perunsilpoja ("Phytotoma raimondii") on kotingojen heimoon kuuluva varpuslintu.


title: Perunsilpoja

text: Perunsilpojaa tavataan Perun pohjoisosien rannikolla. Sen kannaksi arvioidaan 1 000–2 500 yksilöä. Laji on luokiteltu erittäin uhanalaiseksi, koska sen levinneisyysalue on pieni ja sirpaloitunut, ja koska sen populaatio on pienenemässä elinympäristöjen tuhoutumisen takia.


title: Silpoja

text: Silpoja ("Phytotoma rutila") on kotingojen heimoon kuuluva varpuslintu.


title: Silpoja

text: Silpojaa tavataan Etelä-Amerikassa Boliviasta Argentiinanan keskiosiin. Sitä on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Jessie Ware

text: Jessica Lois ”Jessie” Ware (s. 15. lokakuuta 1984 Lontoo, Englanti) on brittiläinen laulaja-lauluntekijä.


title: Jessie Ware

text: Waren kansainvälisesti tunnetuin kappale on vuonna 2012 julkaistun Devotion-esikoisalbumin kolmas single ”Wildest Moments”.


title: Jessie Ware

text: Hänen isosiskonsa on näyttelijä ja malli Hannah Ware. Heidän isänsä on muun muassa ajankohtaisohjelmassa "Panorama" työskennellyt toimittaja John Ware.


title: Aili Jokelainen

text: Iida (Ida) Aili Jokelainen (s. 17. marraskuuta 1924 Sotkamo) on suomalainen kodin teknologian tutkija. Hän oli Helsingin yliopiston kodin teknologian vt. professori 1970–1973, professori 1973–1991, josta vuoteen 1977 ylimääräisenä professorina. Sitä ennen hän oli 1966–1973 kodinhoito-opin opettaja. Hän on tutkinut saamelaisten ruokavaliota.


title: Aili Jokelainen

text: Jokelainen valmistui maatalous- ja metsätieteiden kandidaatiksi 1956, lisensiaatiksi 1959 ja väitteli tohtoriksi 1965.


title: Nicole Gontier

text: Nicole Gontier (s. 17. marraskuuta 1991 Aosta) on italialainen ampumahiihtäjä. Hän edustaa Italian armeijan seuraa Centro Sportivo Esercitoa. Hän on pituudeltaan 165 cm.


title: Nicole Gontier

text: Gontier hiihti toisen osuuden Italian viestijoukkueessa, joka sai pronssia Nové Měston MM-kilpailuissa 2013. Kontiolahden MM-kilpailuissa 2015 hän oli kolmannella osuudella Italian saadessa niin ikään pronssia. Nuorten MM-kilpailuissa hän sai viestissä hopeaa Nové Městossa 2011 ja Kontiolahdella 2012 sekä pronssia Canmoressa 2009. EM-kilpailujen nuorten sarjassa hän saavutti normaalimatkalla pronssia Brezno-Osrbliessa 2012. Rulla-ampumahiihdon MM-kilpailussa hän sai sekaviestissä hopeaa Forni Avoltrissa 2013. Maailmancupin osakilpailussa hän on sijoittunut parhaimmillaan kolmanneksi Oberhofn pikakilpailussa tammikuussa 2015.


title: Mark Arcobello

text: Mark Robert Arcobello (s. 12. elokuuta 1988 Milford, Connecticut) on yhdysvaltalainen jääkiekkoilija, pelipaikaltaan keskushyökkääjä. Hän pelaa tällä hetkellä NHL-seura Toronto Maple Leafsissa


title: Mark Arcobello

text: Varaamaton Arcobello pelasi ennen ammattilaisuraansa yliopistokiekkoa Yalen yliopiston joukkueessa. Hän pelasi kaudella 2010–2011 AHL-seura Oklahoma City Baronsissa ja ECHL-seura Stockton Thunderissa. Seuraavien kolmen kauden aikana hän pelasi Oklahoma City Baronsissa sekä lisäksi NHL:ää Edmonton Oilersisa yhden ottelun kaudella 2012–2013 ja 41 ottelua kaudella 2013–2014. Seuraavalla kaudella hän edusti peräti neljää NHL-seuraa. Hän pelasi Edmontonissa 36 ottelua, Nashville Predatorsissa neljä, Pittsburgh Penguinsissa kymmenen ja Arizona Coyotesissa 27 ottelua.


title: Mark Arcobello

text: Arcobello kuului MM-pronssia saaneeseen Yhdysvaltain joukkueeseen Tšekissä 2015.


title: Michael Sloan

text: Michael Sloan (s. 14. lokakuuta 1946, New York, Yhdysvallat) on yhdysvaltalainen käsikirjoittaja ja tuottaja. Hän on naimisissa näyttelijä Melissa Sue Andersonin kanssa.


title: Uusien tähtien alla

text: Uusien tähtien alla () on Irving Rapperin ohjaama ja Hal B. Wallisin tuottama yhdysvaltalainen draamaelokuva vuodelta 1942. Draamaelokuvan pääosissa ovat Bette Davis, Paul Henreid ja Claude Rains. Elokuvan käsikirjoituksen laati Casey Robinson Olive Higgins Proutyn romaanin "Now, Voyager" (1941) pohjalta. Prouty lainasi romaaninsa nimen Walt Whitmanin runosta "The Untold Want". Warner Brothers toimi elokuvan tuotantoyhtiönä ja levittäjänä.


title: Uusien tähtien alla

text: Vuonna 2007 "Uusien tähtien alla" valittiin "kulttuurisesti, historiallisesti tai esteettisesti merkittävänä" elokuvana säilytettäväksi Yhdysvaltain kongressin kirjaston National Film Registryssä. Vuonna 2002 "Uusien tähtien alla" oli saanut sijan 23 . Bette Davisin sitaatti elokuvan lopussa ("Oh, Jerry, don't let's ask for the moon. We have the stars.", suom. "Voi Jerry, älä pyydä kuuta. Meillä on tähdet.") sijoitettiin sijalle 46. Elokuva tunnetaan myös kohtauksesta, jossa Paul Henreidin näyttelemä Jerry Durrance laittaa kaksi savuketta suuhunsa, sytyttää ne ja sitten antaa toisen savukkeista Bette Davisin näyttelemälle Charlotte Valelle.


title: Uusien tähtien alla

text: Nuoren Charlotte Valen (Bette Davis) itsetunto on pahasti murentunut ja hän on hermoromahduksen partaalla asuessaan dominoivan äitinsä (Gladys Cooper) kanssa. Äitinsä jyräämä Charlotte on kasvanut ylipainoiseksi ja neuroottiseksi yksinäiseksi vanhaksipiiaksi. Charlotten veljen vaimo pitää tilannetta niin pahana, että esittelee henkisesti traumatisoituneen Charlotten psykiatri Jaquith’lle (Claude Rains), joka lähettää Charlotten parantolaan. Psykiatri Jaquith auttaa Charlottea saamaan otteen elämästään ja löytämään itsetuntonsa. Kun Charlotte pääsi eroon äidistään, hän löytää itsensä ja hänestä tulee uusi nainen vahvana ja itsenäisenä. Tämän jälkeen Charlotte lähtee risteilylomalle Etelä-Amerikkaan, jonka aikana hän tapaa elämänsä miehen, eurooppalais-amerikkalaisen arkkitehdin Jeremiah "Jerry" Duvaux Durrancen (Paul Henreid). Jerry Durrance on kuitenkin jo ennestään avioliitossa, mutta ei kerro tätä Charlottelle. Jerry on juuttunut onnettomaan avioliittoonsa tyttärensä takia.


title: Uusien tähtien alla

text:
Palatessaan lomaristeilyltään Yhdysvaltoihin Charlotte on muuttunut varmaksi ja itsenäiseksi naiseksi, mikä ei miellytä hänen äitiään. Charlottelle ja äidille syntyy yhteenotto, ja äkillisen sydänkohtauksen saanut äiti menehtyy. Charlotte tuntee tästä valtavaa syyllisyyttä, jolloin hän lähtee uudelleen psykiatri Jaquith’n hoitoon parantolaan. Parantolassa Charlotte tapaa Jerryn hyljeksityn tyttären Tinan (Janis Wilson), jonka tarina on hyvin samanlainen kuin Charlottella. Sen sijaan että rikkoisi Durrencen avioliiton, Charlotte tekee suuren uhrauksen.
Alun perin Edmund Goulding kiinnitettiin projektin ohjaajaksi. Goulding halusi Irene Dunnen Charlotte Valen rooliin. Kun Goulding sairastui, Michael Curtiz palkattiin ohjaajaksi. Curtiz olisi halunnut Norma Shearerin tai Ginger Rogersin naispääosaan. Kun Bette Davis sai tietää projektista, hän taisteli roolista ja saikin lopulta sen vakuutettuaan tuottaja Hal B. Wallisin. Davis kieltäytyi työskentelemästä Curtizin kanssa, ja lopulta ohjaajaksi kiinnitettiin Irving Rapper. Davis uppoutui Charlotten rooliin syvemmin kuin aiempiin elokuvarooleihinsa. Aluksi Claude Rains oli hylännyt psykiatri Jaquithin roolin sen vähäpätöisyyden vuoksi. Psykiatrin rooli käsikirjoitettiin uudelleen, ja Rains sai palkkaa 5 000 dollaria viikolta. Davis paljasti omaelämäkerrassaan "This ’N That" (1987), että vastanäyttelijä Claude Rains oli hänen lempityötoverinsa. Davis ja Rains näyttelivät yhdessä myös elokuvissa "Vapaudensankari Juarez" (1939), "Naisen valta" (1944) ja "Rakkauden valhe" (1946).


title: Uusien tähtien alla

text: Elokuvan käsikirjoitus on aika uskollinen romaanille. Romaanissa Charlotte lähtee Välimeren risteilylle eikä Etelä-Amerikan risteilylle. Euroopassa ei voinut kuvauksien aikaan kuvata toisen maailmansodan takia.


title: Uusien tähtien alla

text: "Uusien tähtien alla" -elokuvan kuvaukset alkoivat 7. huhtikuuta 1942. Elokuvaa kuvattiin Kalifornian San Bernardinon kansallismetsässä, Laguna Beachilla, Los Angelesin Hollywoodissa ja Warner Brothersin studioilla Burbankissa sekä Massachusettsin Bostonissa ja Cambridgessa. Kuvaukset olivat muutaman viikon myöhässä aikataulusta, koska tuli päällekkäisyyksiä "Casablancan" kuvauksien kanssa. "Casablancassa" näyttelivät myös Claude Rains ja Paul Henreid. Rains sai kohtauksensa purkkiin 3. kesäkuuta 1942 ja kuvasi ensimmäisen kohtauksensa "Casablancassa" heti seuraavana aamuna. "Uusien tähtien alla" -elokuvan kuvaukset päättyivät 23. kesäkuuta 1942, ja uusintaotot otettiin 3. heinäkuuta.


title: Uusien tähtien alla

text: "Uusien tähtien alla" sai ensi-iltansa Yhdysvalloissa 22. lokakuuta vuonna 1942 New Yorkissa. Maanlaajuiseen teatterilevitykseen elokuva pääsi 31. lokakuuta 1942. Suomessa elokuva sai ensi-iltansa 1. huhtikuuta vuonna 1945.


title: Uusien tähtien alla

text: "Uusien tähtien alla" sai ilmestyessään kriitikoilta sekalaiset arvostelut, mutta oli yleisön keskuudessa suuri menestys. "Uusien tähtien alla" -elokuvasta tuli vuoden 1942 ja Bette Davisin uran suurimpia kassamagneetteja. "Uusien tähtien alla" tuotti Yhdysvalloissa 2,2 miljoonaa dollaria.


title: Uusien tähtien alla

text: Elokuvalla on Rotten Tomatoes -sivustolla 90 prosentin "tuore" arvosana, joka perustuu 21:een arvosteluun.


title: Uusien tähtien alla

text: "Lux Radio Theater" lähetti 60-minuuttisen radiosovituksen elokuvasta 10. toukokuuta 1943, jolloin Paul Henreid uusi elokuvaroolinsa. Bette Davis uusi elokuvaroolinsa "Lux Radio Theaterin" radiosovituksissa 11. helmikuuta vuonna 1946 ja 24. toukokuuta vuonna 1955.


title: Kolmikolkkahattu (baletti)

text: Kolmikolkkahattu () on Manuel de Fallan balettiteos, jonka ensiesitys oli 1919. Sen tilasi säveltäjältä Venäläisen baletin johtaja Sergei Djagilev.


title: Kolmikolkkahattu (baletti)

text: De Falla sävelsi ensimmäisen maailmansodan aikana kaksinäytöksisen pantomiimibaletin "El corregidor y la molinera". Pienelle kamariorkesterille sovitettu teos ensiesitettiin 1917. Sergei Djagilev istui ensi-iltayleisön joukossa ja pyysi näytöksen jälkeen de Fallaa kirjoittamaan baletin uudelleen isolle orkesterille, minkä tuloksena syntyi "Kolmikolkkahattu".


title: Kolmikolkkahattu (baletti)

text: Baletin tarina perustuu Granadassa syntyneen Pedro Antonio de Alarcón pienoisromaaniin, jonka pohjalta Martinez Sierra, kirjoitti juonen. Se kertoo kaupungin pormestarista, joka ihastuu naimisissa olevaan myllärin vaimoon. Vaimoa ahdistellessaan hän putoaa virtaan ja joutuu riisumaan märät vaatteensa. Mylläri löytää pormestarin viitan ja kolmikolkkahatun ja jättää viestin että hän menee tapaamaan pormestarin vaimoa.


title: Kolmikolkkahattu (baletti)

text: Venäläinen baletti ensiesitti sen 22. heinäkuuta 1919 Lontoossa Alhambra Theatressa. Menestyksekäs esitys teki de Fallasta maailmankuulun. Lavastuksen ja puvustuksen suunnitteli Pablo Picasso ja koreografian laati Léonide Massine. Djagilev olisi halunnut de Fallan johtavan ensi-illan orkesteria, mutta tämä ei katsonut taitojensa riittävän niin ison orkesterin kapellimestariksi. Niinpä yhden harjoituksen jälkeen de Falla siirsi tehtävän Ernest Ansermet’lle.Teoksesta on tehty orkesterisarja, jonka osat ovat:


title: Jakub Vrána

text: Jakub Vrána (s. 28. helmikuuta 1996 Praha, Tšekki) on tšekkiläinen jääkiekkoilija, joka pelaa NHL-joukkue Washington Capitalsin organisaatiossa. Capitals varasi Vránan ensimmäisellä kierroksella 13. pelaajana kesällä . Hän on pelipaikaltaan keskushyökkääjä, mutta Vrána osaa pelata myös laidassa. Hänen vahvuuksiinsa kuuluu hyökkäyspään pelaaminen, luistelu, työteliäisyys, kiekonhallinta, tekniset taidot ja maalintekotaidot. Vránalla on parannettavaa puolustuspelaamisessa.


title: Jakub Vrána

text: Vrána on HC Letňanyn kasvatti. Hän muutti vain 15-vuotiaana vuonna 2011 kotimaastaan Ruotsiin, pelaamaan Linköpings HC:n junioreihin. Syynä muutolle oli paremmat vastustajat sekä harjotteluolosuhteet. Vrána ylsi kaudella 2011–2012 seuran J18-junioreiden sisäisen maalipörssin voittoon sekä J18 Allsvenskanissa, J18 Elitissä että pudotuspeleissä.


title: Jakub Vrána

text: Kaudella 2012–2013 hän oli 16-vuotiaana Linköpingin J20-junioreiden paras maalintekijä ja kolmanneksi paras pistemies tehoilla 20+12=32. Vrána jakoi J20 SuperElitin pistepörssin yhdeksännen sijan kolmen muun pelaajan kanssa. Hän debytoi samalla kaudella Elitserienissä, jossa Vrána sai tililleen viisi runkosarjaottelua jääden niissä ilman tehopisteitä. Hän teki Elitserien-debyyttinsä vain 16 vuoden, seitsemän kuukauden ja 30 päivän ikäisenä 27. lokakuuta 2012 Rögle BK:ta vastaan. Vrána merkittiin Linköpingin kakkosketjuun Mattias Weinhandlin ja Jonas Almtorpin viereen. Hänestä tuli debyyttinsä myötä Linköpingin seurahistorian nuorin Elitserien-pelaaja ja Elitserienin kaikkien aikojen nuorin ulkomaalaispelaaja. Vrána pelasi kauden aikana joukkueessa myös yhden European Trophy -ottelun tehden yhden maalin.


title: Jakub Vrána

text: KHL-joukkue Sibir Novosibirsk varasi Vránan 23. pelaajana kesällä . Elokuussa hän solmi kolmivuotisen SHL (ent. Elitserien)-sopimuksen Linköpingin kanssa. Vrána pelasi liigassa kauden 2013–2014 aikana 24 runkosarjaottelua tehopistein 2+1=3 ja kahdeksan playoff-ottelua tehopistein 1+1=2. Hän pelasi myös kahdeksan ET-ottelua tehopistein 1+2=3. Noin puolet kaudestaan Vrána pelasi kuitenkin vielä Linköpingin J20-junioreissa.


title: Jakub Vrána

text: Washington Capitals varasi Vránan ensimmäisellä kierroksella 13. pelaajana . Jo saman kesän heinäkuussa hän teki kolmivuotisen tulokassopimuksen joukkueen kanssa, mutta Vrána pelasi vielä ensimmäisen sopimuskautensa 2014–2015 Linköpingissä. SHL-kauden jälkeen, huhtikuussa 2015 hän siirtyi AHL-joukkue Hershey Bearsin vahvuuteen. Vrána teki siellä kolmessa runkosarjaottelussa viisi syöttöpistettä ja kymmenessä playoff-ottelussa tehot 2+4=6.


title: Jakub Vrána

text: Vrána edusti Tšekkiä alle 20-vuotiaiden MM-kilpailuissa vuosina 2013, 2014 ja 2015. Hän oli 16-vuotiaana vuoden 2013 turnauksen nuorin pelaaja. Vuoden 2015 turnauksessa Vrána oli kahdella osumallaan Tšekin paras maalintekijä Patrik Zdráhalin kanssa.


title: Jakub Vrána

text: Vrána pelasi myös alle 18-vuotiaiden MM-kilpailuissa vuosina 2012, 2013 ja 2014. Vuoden 2012 turnauksessa hän pelasi kaksi vuotta alaikäisenä ja jakoi tehoilla 4+4=8 Tšekin sisäisen piste- ja maalipörssin voiton Dominik Simonin kanssa. Vránan pistesaldo on 16-vuotiaiden kaikkien aikojen yhden turnauksen ennätys ja hänet palkittiin joukkueen top-3-pelaajana. Vuoden 2014 turnauksessa Vrána oli koko kisojen paras maalintekijä ja Tšekin paras pistemies tehoilla 8+2=10. Hän voitti hopeaa ja palkittiin joukkueensa top-3-pelaajana.


title: Jakub Vrána

text: Vrána pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän voitti pronssia. Vrána oli Tšekin paras maalintekijä ja jakoi joukkueen sisäisen pistepörssin voiton David Pastrňákin kanssa tehoilla 3+1=4. Vuoden 2012 turnaus häneltä jäi väliin nivusvamman vuoksi. Vrána pelasi myös World U-17 Hockey Challengessa ja alle 19-vuotiaiden World Junior A Challengessa vuonna 2012.


title: Jakub Vrána

text: Vránan eno Jaroslav Bednář pelasi omalla urallaan yhteensä 120 NHL-ottelua. Hän pelaa nykyään kotimaassaan Extraliga-joukkue HC Slavia Prahassa.


title: Patrick Favre

text: Patrick Favre (s. 30. heinäkuuta 1972 Aosta) on italialainen uransa lopettanut ampumahiihtäjä. Hän on ammatiltaan sotilas, ja edusti aktiiviurallaan Italian armeijan seuraa Centro Sportivo Esercitoa. Hän on pituudeltaan 180 cm.


title: Patrick Favre

text: Favre sijoittui Lillehammerin olympialaisissa 1994 viestissä kuudenneksi. Antholzin MM-kilpailuissa 1995 hän oli viestissä neljäs ja pikakilpailussa viides. Ruhpoldingin MM-kilpailuissa 1996 hän sai joukkuekilpailussa pronssia.


title: Patrick Favre

text: Favre hiihti Brezno-Osbrlien MM-kilpailuissa 1997 kolmannen osuuden pronssia saaneessa Italian viestijoukkueessa. Pikakilpailussa hän oli neljäs, takaa-ajossa viides ja normaalimatkalla viidestoista. Kontiolahden MM-kilpailuissa 1999 hän sai pikakilpailussa nolla-ammunnalla hopeaa 22 sekuntia Frank Luckille hävinneenä. Takaa-ajokilpailussa hän oli kahdeksas. Pokljukan MM-kilpailuissa 2001 hän sijoittui yhteislähtökilpailussa kuudenneksi ja normaalimatkalla 13:nneksi.


title: Patrick Favre

text: Favre sijoittui maailmancupin kokonaiskilpailussa toiseksi kaudella 1994–1995. Hän voitti maailmancupissa pikakilpailun Ruhpoldingissa kaudella 1993–1994 ja normaalimatkan Bad Gasteinissa kaudella 1994–1995. Toiseksi hän sijoittui Antholzin normaalimatkalla kaudella 1993–1994 ja Kontiolahden MM-hopeasprintissä 1999. Kolmas hän oli Ruhpoldingin pikakilpailussa kaudella 1994–1995.


title: Hell Yeah

text: Hell Yeah tai Hell Yeah! voi tarkoittaa:


title: Janne Nummela

text: Janne Nummela (s. 1973) on suomalainen runoilija ja monitaiteilija. Nummela on julkaissut viisi runoteosta. Esikoisrunokokoelma "Lyhyellä matkalla ohuesti jäätyneen meren yli" (poEsia, 2006) oli ensimmäinen suomalainen runoteos, jossa hyödynnettiin laajasti internetin hakukoneita. Teos Ensyklopedia (2011, yhdessä Jukka Viikilän ja Tommi Nuopposen kanssa) sai vuonna 2012 Mahdollisen Kirjallisuuden Seuran vuoden parhaan proosateoksen palkinnon. Nummela on julkaissut kokeellista multigenremusiikkia ja pitänyt useita kuvataidenäyttelyitä. Hänen kuvataiteen tyylisuuntansa on lyyrinen abstrakti ja tasismi. Nummelan taide on alusta asti tutkinut teknologian ja luovuuden leikkauspistettä prosessitaiteen menetelmin. Hän on koulutukseltaan diplomi-insinööri.


title: If You Have Ghost

text: If You Have Ghost on ruotsalaisen metalliyhtyeen Ghostin EP-levy. Se julkaistiin 19. marraskuuta 2013 levymerkillä Loma Vista Recordings. EP nauhoitettiin loppukesällä 2012, aikaisemmin kuin huhtikuussa 2013 ilmestynyt "Infestissumam".


title: If You Have Ghost

text: EP koostuu neljästä cover-kappaleesta sekä yhtyeen oman kappaleen ""Secular Haze"" konserttitallenteesta yhtyeen esiintymisestä Williamsburgissa, Brooklynissä. Roky Ericksonin kappale ""If You Have Ghosts"" julkaistiin ennakkoon internetissä.


title: If You Have Ghost

text: Yhtye oli tutustunut Foo Fightersin Dave Grohliin juuri ennen toisen studioalbumin, "Infestissumamin" nauhoituksia loppukesällä 2012. Ennen EP:n nauhoituksia yhtye vietti viikon Grohlin kanssa, ja kappaleita kaavailtiin ensin tulevan studioalbumin B-puoliksi. Lopulta yhtye päätti nauhoittaa kappaleista oman äänitteensä julkaistavaksi "Infestissumamin" jälkeen. Kappaleet nauhoitettiin Grohlin kotistudiossa, joka toimi myös EP:n tuottajana sekä soitti ""If You Have Ghosts"" kappaleen rumpuosuuden.


title: If You Have Ghost

text: Grohl on esiintynyt anonyymin Nameless Ghoulin asussa, mutta on epäselvää onko hän soittanut Ghostin konsertissa. Albumia myytiin julkaisuviikollaan Yhdysvalloissa n. 5000 kappaletta, ja se sijoittui The Billboard 200 -listan sijalle 87.


title: Työväen Opisto

text: Työväen Opisto () oli vuosina 1903–1941 Duluthissa Yhdysvalloissa toiminut amerikansuomalainen college. Sitä ylläpiti aluksi Amerikan sosialistisen puolueen (SPA) suomenkielinen osasto Amerikan Suomalainen Sosialistijärjestö (ASS). Työväen Opiston opettajat ja henkilökunta edustivat pääosin SPA:n radikaalia siipeä ja myöhemmin se toimi syndikalistisen Industrial Workers of the World -ammattiliiton oppilaitoksena.


title: Työväen Opisto

text: Työväen Opiston perusti Minneapolisissa syyskuussa 1903 amerikansuomalainen Kansalliskirkko. Se tunnettiin aluksi nimellä "Suomalainen Kansan Opisto ja Teologinen Seminaari" ("Finnish People's College and Theological Seminary"). Muutamaa kuukautta myöhemmin opisto muutti opiskelijoiden vähyyden johdosta Duluthin esikaupunkialueella sijaitsevaan Smithvilleen. Amerikan sosialistisella puolueella oli vahva kannatus Minnesotan osavaltion amerikansuomalaisten keskuudessa ja koulun johtokuntaan kuului sekä SPA:lle myötämielisiä, että vahvasti anti-sosialistisia kirkon jäseniä.


title: Työväen Opisto

text: Syksyllä 1904 koulun opiskelijat ryhtyivät lakkoon, koska he vastustivat opetukseen kuuluneita pakollisia rukoushetkiä sekä käytäntöä, joka kielsi yhteiskunnallisista asioista keskustelun. Erimielisyydet johtivat muun muassa koulun johtajan E. W. Sarasen eroon, sekä myöhemmin rahoituksen vähenemiseen. Opiston johtokuntaan kuulunut sosialisti Alex Halonen onnistui kuitenkin myymään sen osakkeita Suomalaisen Sosialistijärjestön jäsenille ja pian heidän hallussaan oli koulun osake-enemmistö. Vuoteen 1907 mennessä opiston johtokunta koostui jo kokonaan sosialisteista. Samalla koulu luopui uskonnollisesta opetuksesta ja muutti nimensä Työväen Opistoksi. Opettajina toimivat muun muassa Leo Laukki sekä myöhemmin 1910-luvun alussa Yrjö Sirola.


title: Työväen Opisto

text: Koulun lukuvuosi kesti viisi kuukautta, alkaen marraskuun 15. päivänä ja päättyen huhtikuun 15. Sosialismin ja työväenliikkeen teorioiden lisäksi kursseihin kuuluivat muun muassa historia, taloustiede, lakioppi, sosiologia sekä evoluutiobiologia. Yhteiskunnallisten aineiden ohella opetusohjelmassa olivat myös Suomen kieli ja kulttuuri. Amerikansuomalaisten sosialistien mukaan toisen ja kolmannen polven siirtolaiset unohtivat omat juurensa sekä kadottivat luokkatietoisuutensa, joiden säilyttämistä koulu puolestaan yritti omalta osaltaan tukea. Monien opiskelijoiden kokiessa teoreettisen sosialismin liian hankalaksi oppiaineeksi, lisäsi Työväen Opisto kurssivalikoimiinsa myös kaupallisia aineita. Koulu harjoitti lisäksi julkaisutoimintaa, muun muassa vuonna 1919 ilmestyi 88-sivuinen "Suomenkielen kielioppi".


title: Työväen Opisto

text: Sosialistista puoluetta repivät 1910- ja 1920-lukujen vaihteessa sisäiset ristiriidat, jotka johtivat lopulta sen hajoamiseen. Työväen Opistossa vaikutti muun muassa puolueesta eronneita radikaaleja anarkosyndikalisteja, joiden ansiosta se hankki jatkossa rahoituksensa IWW-ammattiliitolta. Vuonna 1921 IWW:stä tuli opiston suurin osakkeenomistaja ja se sai aseman ammattiliiton virallisena oppilaitoksena. Opistoon perustettiin myös englanninkielinen osasto. Samalla se siirtyi opetusohjelmassaan radikaalimpaan suuntaan, joka painotti muun muassa vallankumouksellista luokkataistelua sekä sabotaasia sen välineenä. Opetusohjelmaan kuului enää yksi pakollinen kurssi, joka sisälsi taloustieteen perusteita, sosiologiaa sekä työväenliikkeen historiaa. 1930-luvulla koulun opiskelijat kirjoittivat säännöllisesti Duluthissa ilmestyneeseen Tie Vapauteen -lehteen. Lisäksi joka kevät ilmestyi lehden erikoisnumero nimellä "Työväen Opiston Kevätjulkaisu", sen sisällöstä vastasivat kokonaan Työväen Opiston opiskelijat.


title: Työväen Opisto

text: Vuonna 1919 Yhdysvaltain oikeusministeriö aloitti lähinnä anarkisteista koostuneita äärivasemmistolaisia vastaan suunnatun kampanjan, jonka johdosta yli 500 ulkomaalaista pidätettiin ja karkotettiin. Työväen Opisto oli yksi ensimmäisistä paikoista, joihin nämä J. Edgar Hooverin johtamat ns. Palmerin ratsiat kohdistuivat. Opistossa vaikuttaneista aktivisteista oli Leo Laukki vangittu ja karkotettu jo vuotta aikaisemmin.


title: Työväen Opisto

text: Työväen Opiston opiskelijoiden määrä vaihteli eri vuosina suuresti. Ensimmäisenä vuotena oli vain kahdeksan opiskelijaa, mutta määrä kasvoi nopeasti niin, että 1910-luvun alkupuoliskolla heitä oli vuosittain keskimäärin 130. Sosialistisen puolueen hajaannuksen jälkeen oppilasmäärä putosi alle puoleen ja viimeisenä lukuvuotena 1940/1941 oli vain 30 oppilasta. Yhteensä koulusta valmistui vajaat 2 000 oppilasta. Oppilasmäärän väheneminen johti lopulta koulun sulkemiseen vuonna 1941. Uudet amerikansuomalaiset sukupolvet eivät olleet enää kiinnostuneita suomenkielisestä opetuksesta, eivätkä myöskään radikaalista työväenliikkeestä vastaavalla tavalla kuin 1900-luvun ensimmäisinä vuosikymmeninä.


title: Työväen Opisto

text: Vanhoista Työväen Opiston rakennuksista on edelleen jäljellä opiston päärakennus, joka on nykyään asuinkäytössä. Opiston arkistoa säilytetään Minnesotan yliopiston siirtolaisuusinstituutissa. Vuonna 2012 koulu herätettiin väliaikaisesti henkiin, kun IWW:n Minneapolis-Saint Paulin osasto järjesti liiton toimitsijoille viisipäiväisen valtakunnallisen kurssin "Work People's College" -nimellä. Vuonna 2013 vastaava kurssi pidettiin Minnesotan lisäksi myös Saksassa.


title: Orgy

text: Orgy on yhdysvaltalainen industrial metal-yhtye Kalifornian Los Angelesista. Yhtye kuvailee musiikkiaan "Death Popiksi". Orgyn uudelleenperustuksen myötä laulaja Jay Gordon oli alkanut tehdä yhteistyötä Skrillexin kanssa, mikä johti bändin soundin Dubstep-henkisempään suuntaan.


title: Orgy

text: Orgyn perustivat vuonna 1994 Jay Gordon ja kitaristit Ryan Schuck ja Amir Derakh. Basisti Paige Haley ja rumpali Bobby Hewitt liittyivät yhtyeeseen pian perustuksen jälkeen. Derakh oli niittänyt mainetta jo 80-luvulta asti Rough Cutt-yhtyeessä ja Hewitt oli soittanut Electric Love Hogsin riveissä. Gordon ja Derakh olivat myös kokeneita tuottajia, jotka olivat keskenään tuottaneet muun muassa Coal Chamberin self titled-julkaisun.


title: Orgy

text: Puoli vuotta yhtyeen perustamisesta Kornin Jonathan Davis allekirjoitti Orgyn Elementreelle.


title: Orgy

text: Vuonna 1998 Orgy julkaisi debyyttialbuminsa Candyassin. Levyn jonka nimi sai inspiraationsa yhtyeen tapaamasta Drag queenista. Levy menestyi erinomaisesti ja myi lähes kaksi miljoonaa kappaletta. Albumilta julkaistiin kaksi singleä, New Order-laina Blue Monday ja Stitches. Jonathan Davis esiintyi Revival-kappaleella.


title: Orgy

text: Vuonna 2000 yhtye julkaisi Sci-fin inspiroiman Vapor Transmissionin, joka ei menestynyt aivan yhtä hyvin kuin edeltäjänsä mutta ylitti yhdysvaltain kultalevyrajan, eli 500.000 myytyä kappaletta.


title: Orgy

text: Hylättyään Reprisen oletettavasti huonomman menestyksen johdosta, Orgy siirtyi itsenäiselle D1-levymerkille ja julkaisi Punk Statik Paranoian. Levy oli floppi, eikä yltänyt lähellekään edeltäjiensä myyntilukuja


title: Orgy

text: Vuonna 2003 Ryan Shuck ja Amir Derakh siirtyivät Orgysta myös Julien-K:n riveihin.


title: Orgy

text: Vuonna 2008 Ryan Shuck kertoi Orgyn paluun olevan suunnitteilla, mutta Julien-K:n aiheuttamat kiireet hidastivat suunnitelmia. Vuonna 2010 Derakh myös mainitsi Orgyn paluun.


title: Orgy

text: Lokakuun 25. 2010 Derakh ja Shuck ilmoittivat jättävänsä Orgyn. Jay Gordon ilmoitti omistavansa Orgy-nimen ja jatkavan musiikin tekoa uudella kokoonpanolla. Gordon ilmoitti muiden jäsenten olevan liian kiireisiä. Vuonna 2011 Blabbermouth-sivuston haastattelussa Shuck ja Derakh kertoivat heidän välejensä tulehtuneen Gordoniin kokoonpanosotkujen aikana.


title: Orgy

text:
Vuonna 2012 Orgy palasi lavoille muun muassa Deadsyn, THESTARTin, Snotin ja Run, Run, Runin jäsenten kanssa. Gordon oli ainoa alkuperäisjäsen yhtyeessä. Saman vuoden lopussa yhtye julkaisu myös uuden "Grime of the Century"-singlen, joka on saanut pääosin positiivisen vastaanoton.
*Pelkkä single


title: Saaga (nimi)

text: Saaga tai Saga on pohjoismaissa esiintyvä naisen etunimi. Nimi johtuu sanasta "saga", joka merkitsee varsinaisesti Norjan ja Islannin viikinkiajan ja varhaisen keskiajan historiaan liittyviä kaunokirjallisia kertomuksia, saagoja, mutta joka ruotsin kielessä tarkoittaa myös satua. Alun perin sana on merkinnyt näkijää, ja Saga oli skandinaavisessa mytologiassa myös runouden ja historian jumalattaren nimi, joka toisinaan on samastettu myös Freijan kanssa. Saaga on nimen suomenkielinen muoto, muissa kielissä nimi esiintyy muodossa Saga.


title: Saaga (nimi)

text: Suomessa nimi Saaga on 1900-luvun alusta vuoden 2009 loppuun mennessä annettu 482 ja Saga 3354 henkilölle. Vuodesta 2015 lähtien Saagan nimipäivä on suomenkielisen kalenterin mukaan 17. lokakuuta, joka jo ennestään on ollut suomenruotsalaisen kalenterin mukaan Sagan nimipäivä.


title: Ivan Tšernjahovski

text: Ivan Tšernjahovski (, Ivan Danilovitš Tšernjahovski) (1906–1945) oli toisessa maailmansodassa puna-armeijan nuorin kenraali ja nuorin rintamakomentaja. Hän oli yksi harvoista juutalaisista, joiden annettiin toimia sen ylimmässä upseeristossa. Tšernjahovski johti itärintamalla Neuvostoliiton Valko-Venäjän rintamaa vuoden 1944 alusta alkaen.


title: Ivan Tšernjahovski

text: Tšernjahovski komensi Kurskin taistelussa 60. Armeijaa heinäkuussa 1943. Sen jälkeen hänet nimitettiin 3. Valko-Venäjän rintaman komentajaksi, kun se oli aloittamassa operaatio Bagrationia. Suurhyökkäyksessä hän johti Minskiä kohti tehdyn pihtiliikkeen oikeaa kärkeä ja hyökkäsi Saksan 3. panssariarmeijan kimppuun Vitebskin lähellä. Myöhemmin hänen armeijansa vyöryivät Liettuaan, valtasivat Vilnan 13. heinäkuuta 1944 ja jatkoivat etenemistä kohti Itä-Preussia. Königsberg vallattiin tammikuussa 1945 ankarien taistelujen jälkeen. Helmikuussa 1945 Tšernjahovski kaatui saatuaan osuman kranaatinsirpaleesta lähellä Mehlsackia. Tšernjahovski haudattiin Vilnaan, hänen nimeään kantaneeseen puistoon, josta se Neuvostoliiton hajottua 1990 siirrettiin Moskovaan. Tšernjahovskin kunniaksi entinen saksalainen "Insterburgin" kaupunki Kaliningradin alueella nimettiin Tšernjahovskiksi.


title: Suomesta Mustalle merelle

text: Suomesta Mustalle merelle, Von Finnland bis zum Schwarzen Meer, on saksalainen marssilaulu, joka tilattiin säveltäjä Norbert Schultzelta motivoimaan Saksan hyökkäystä itään toisessa maailmansodassa. Laulussa sanotaan muun muassa "Führer befiehl, wir folgen dir!" (). Vaikka marssi on ehkä kansainvälisesti parhaiten tunnettu saksalainen propagandateos, joka symbolisoi Saksan hyökkäykstä itään, jostain syystä Suomessa se on vähemmän tunnettu.


title: Gary Lauck

text: Gerhard "Gary" Rex Lauck (s. 1953) on yhdysvaltalainen uusnatsiaktivisti ja kustantaja. Hän johtaa NSDAP/AO-nimistä uusnatsijärjestöä. Koska Lauck asui pitkään Lincolnissa Nebraskassa, hänestä on käytetty pilkkanimeä "Farm Belt Führer".


title: Gary Lauck

text: Gary Lauck syntyi vuonna 1953 Milwaukeessa Wisconsinissa amerikansaksalaiseen perheeseen. Perheen muutettua Lincolniin Lauck tutustui Adolf Hitlerin "Mein Kampfiin" filosofian opintojensa yhteydessä. Omien sanojensa mukaan hän ymmärsi heti kirjan luettuaan olevansa kansallissosialisti.


title: Gary Lauck

text: 1970-luvulla Lauck tutustui sekä Amerikassa että Saksassa useisiin entisiin natseihin ja sai heiltä vaikutteita. Vuonna 1974 hän rekisteröi NSDAP/AO:n Lincolnissa "yleishyöylliseksi yhdistykseksi". Järjestö aloitti propaganda-aineiston tuottamisen ja levittämisen, ja vuonna 1976 Mainzin poliisi pidätti Lauckin tämän aineiston hallussapidosta. Lauck karkotettiin eliniäkseen Saksan liittotasavallasta, mutta hän jatkoi propagandan tuottamista Yhdysvalloissa ja julkaisi "The New Order" -lehteä. Hän myös solmi läheiset suhteet moniin amerikkalaisiin rasistiryhmiin.


title: Gary Lauck

text: Koska Lauck ei voinut itse mennä Saksaan, hän palkkasi Michael Kühnenin ja muutaman muun uusnatsin levittämään propaganda-aineistoa maassa. Berliinin muurin murruttua he päättivät perustaa NSDAP/AO-soluja entisen Itä-Saksan kaupunkeihin. Lokakuussa 1990 Kühnen tovereineen johti ensimmäistä uusnatsien mielenosoitusta Dresdenissä. Kühnen kuoli vuonna 1991 aidsiin, mutta Lauck sai entistä enemmän kannattajia ja taloudellista tukea, joiden avulla hän salakuljetutti Saksaan lisää laitonta natsistista ja rasistista propagandamateriaalia, kuten kirjoja, julisteita ja äänitettyjä puheita ja lauluja. Vuonna 1995 "Valitut palat" arvioi Lauckin kuuluvan maailman vaarallisimpiin uusnatsismin levittäjiin. Vuonna 1995 Lauck pidätettiin Tanskassa ja luovutettiin Saksaan, jossa hänet tuomittiin neljäksi vuodeksi vankeuteen.


title: Saksan VIII armeijakunta

text: Saksan VIII armeijakunta () oli Saksan maavoimien yhtymä toisessa maailmansodassa. Se tuhoutui Stalingradin taistelussa, mutta armeijakunta perustettiin uudelleen kesällä 1943.


title: Saksan VIII armeijakunta

text: Wehrkreis III perusti 1. lokakuuta 1934 Breslaussa maavoimien alue-esikunta Breslaun (), joka nimettiin 1935 VIII armeijakunnan esikunnaksi (). Aluejärjestön uudelleen organisoinnin vuoksi nimeäjänä oli Wehrkreis VIII, jonka operatiivisena esikuntana armeijakunnan esikunta oli.


title: Saksan VIII armeijakunta

text: Armeijakunta asetettiin liikekannalle kesällä 1939 ja se liitettiin Etelän armeijaryhmän 14. armeijaan, jonka mukana se hyökkäsi 1. syyskuuta Puolaan. Puolan operaation päätyttyä armeijakunta siirrettiin lokakuussa Eifelin alueelle Ranskan vastaiselle rajalle armeijaryhmä B:n 4. armeijaan.


title: Saksan VIII armeijakunta

text:
Armeijaryhmä B:n mukana se osallistui Ranskan valtaukseen. Taisteluiden päätyttyä armeijakunta oli Kanaalin rannikolla ensin osana 7. armeijaa ja myöhemmin osana 9. armeijaa, jonka mukana se siirrettiin kesällä 1941
Bialystokiin. Armeijakunta liitettiin armeijan mukana Keskustan armeijaryhmään, jonka mukana se aloitti 22. kesäkuuta 1941 hyökkäyksen Neuvostoliittoon operaatio Barbarossassa. Armeijakunta oli armeijaryhmä D:n reservinä marraskuussa 1941 sijoituspaikkana Ranska, kunnes se liitettiin armeijaryhmän 1. armeijaan joulukuussa.


title: Saksan VIII armeijakunta

text: Armeijakunta määrättiin maaliskuussa 1942 itärintamalle Keskustan armeijaryhmään, jonka 6. armeijaan se liitettiin huhtikuussa Harkovassa. Armeijan mukana se hyökkäsi Stalingradiin, jossa se joutui saarroksiin. Armeijakunta antautui muun armeijan mukana tammikuussa 1943.


title: Saksan VIII armeijakunta

text: Armeijakunta muodostettiin uudelleen ja se liitettiin Pohjoisen armeijaryhmän 16. armeijaan Staraja Russassa. Armeijakunta vetäytyi armeijan mukana aina Sleesiaan, jossa se antautui.


title: Saksan VIII armeijakunta

text: Armeijakunnankomentajina olivat:


title: Lukas Runggaldier

text: Lukas Runggaldier s. 31. heinäkuuta 1987 Bolzano, Italia) on italialainen yhdistetyn hiihtäjä. Runggaldier aloitti uransa yhdistetyssä vuonna 2002. Ennen tätä hän kilpaili maastohiihdossa.


title: Lukas Runggaldier

text: Ensimmäiseen yhdistetyn maailmancupin osakilpailuunsa Runggaldier osallistui joulukuussa 2008 Trondheimissa. Runggaldier on parhaimmillaan sijoittunut yhdistetyn maailmancupin osakilpailussa kahdesti neljänneksi. Vancouverin olympialaisissa 2010 Runggaldier sijoittui suurmäen Gundersen-kilpailussa yhdenneksitoista. Sotšin olympialaisissa 2014 hän oli normaalimäen kilpailussa seitsemäs.


title: Lukas Runggaldier

text: Parhaan sijoituksensa maailmanmestaruuskilpailuissa Runggaldier on saavuttanut Oslon MM-kilpailuissa 2011, jossa hän sijoittui suurmäen Gundersen-kilpailussa kahdeksanneksi. Lisäksi Runggaldier on osallistunut MM-kilpailuihin Liberecissä 2009, Val di Fiemmessä 2013 ja Falunissa 2015.


title: Sophie Caldwell

text: Sophie Caldwell (s. 22. maaliskuuta 1990 Rutland, Vermont) on yhdysvaltalainen maastohiihtäjä.


title: Sophie Caldwell

text: Caldwell kilpaili maastohiihdon maailmancupissa ensimmäisen kerran joulukuussa 2012 Quebecin sprinteissä, sijoittuen vapaalla hiihtotavalla käydyssä henkilökohtaisessa kilpailussa 14:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Davosin vapaan hiihtotavan sprintissä joulukuussa 2013. Ensimmäisen palkintosijansa hän saavutti oltuaan kolmas Lahden vapaan hiihtotavan sprintissä maaliskuussa 2014. Tour de Skillä 2016 hän voitti Oberstdorfin perinteisen hiihtotavan sprinttikilpailun. Kaudella 2017–2018 hän oli kolmas Dresdenin vapaan hiihtotavan sprintissä. Seefeldissä hän jakoi vapaan hiihtotavan sprintin voiton Laurien van der Graaffin kanssa Sprintticupissa hän oli kolmas. Kaudella 2018–2019 hän sijoittui toiseksi Davosin vapaan hiihtotavan sprintissä.


title: Sophie Caldwell

text: Val di Fiemmen MM-kilpailuissa 2013 Caldwell sijoittui perinteisen hiihtotavan sprintissä 20:nneksi. Sotšin olympialaisissa 2014 hän oli vapaan hiihtotavan sprintissä kuudes. Falunin MM-kilpailuissa 2015 hän oli perinteisen hiihtotavan sprintissä kymmenes ja Lahden MM-kilpailuissa 2017 vapaan hiihtotavan sprintissä kuudes. Pyeongchangin olympialaisissa 2018 hän sijoittui perinteisen sprintissä kahdeksanneksi.


title: Giuseppe Michielli

text: Giuseppe Michielli (s. 23. toukokuuta 1985 Gemona, Italia) on italialainen yhdistetyn hiihtäjä.


title: Giuseppe Michielli

text: Michielli aloitti uransa vuonna 1993. Ensimmäiseen yhdistetyn maailmancupin osakilpailuunsa hän osallistui joulukuussa 2003 Val di Fiemmessä. Hänen paras saavutuksensa maailmancupissa on yhdestoista sija tammikuussa 2010 Seefeldistä normaalimäen yhteislähtökilpailussa. Michielli on osallistunut Torinon olympialaisiin 2006 ja Vancouverin olympialaisiin 2010. Hänen paras saavutuksensa olympialaisissa on normaalimäen Gundersen-kilpailun neljästoista sija. Michielli on osallistunut maailmanmestaruuskilpailuihin neljästi: Oberstdorfissa 2005, Liberecissä 2009, Oslossa 2011 ja Val di Fiemmessä 2013. Hänen paras saavutuksensa maailmanmestaruuskilpailuissa on sijoittuminen kahdesti sijalle 28 Liberecin MM-kilpailuissa. Michielli käyttää Atomicin suksia.


title: Love Is Here to Stay

text: ”Love Is Here to Stay” (vap. suom. "Rakkaus on tullut jäädäkseen") on George Gershwinin säveltämä ja Ira Gershwinin sanoittama musiikkikappale vuoden 1938 elokuvasta "Goldwyn Follies". Kappaleen esitti elokuvassa Kenny Baker ja sen on nauhoittanut suuri määrä artisteja sekä lauluna että instrumentaalina. Kappale saavutti suuren suosion varsinkin sen jälkeen, kun Gene Kelly lauloi sen vuoden 1952 elokuvassa "Pariisin lumoissa". Olavi Virta on levyttänyt kappaleen vuonna 1954 Sauvo Puhtilan sanoituksena nimellä ”Taa vuosien”.


title: Love Is Here to Stay

text: Ira Gershwin antoi kappaleen nimeksi aluksi ”It’s Here to Stay” ("Se on tullut jäädäkseen") ja muuttaneensa sen sitten muotoon ”Our Love Is Here to Stay” ("Rakkautemme on tullut jäädäkseen"). Our-sana jätettiin kuitenkin pois lopullisesta versiosta. Gershwin kertoi elämäkerrassaan halunneensa vuosikausia muuttaa laulun nimen takaisin muotoon ”Our Love Is Here to Stay”, mutta kappaleen noustua suosioon nimen muuttaminen ei enää tuntunut hänestä sopivalta.


title: Love Is Here to Stay

text: ”Love Is Here to Stay” jäi George Gershwinin viimeiseksi sävellykseksi. Hän kuoli heinäkuussa 1937 pian kappaleen säveltämisen jälkeen.


title: Gramota-arkisto

text: Gramota-arkisto eli ns. Kolttakylän arkisto on kokoelma 1600–1700-luvuilta peräisin olevia Venäjän tsaarien allekirjoittamia asiakirjoja. Kolttasaamelaisten keräämä kokoelma oli kääritty rullalle, joka oli sijoitettu ontoksi koverrettuun mäntypuiseen pölkkyyn. Arkistoa säilytettiin Petsamon Suonikylässä, josta se talvisodan aikana joutui suomalaisten haltuun. Nykyään alkuperäiset asiakirjat ovat Inarin Saamelaisarkiston kokoelmissa, niiden kopiot sekä puinen säilytyskotelo ovat nähtävillä Inarissa sijaitsevassa saamelaismuseo Siidassa.


title: Gramota-arkisto

text: Gramota-arkiston asiakirjoista vanhin on vuodelta 1601 ja nuorin vuodelta 1775. Ne käsittelevät muun muassa Suonikylän kolttien asemaa ja oikeuksia sekä heidän taloudellisia suhteitaan Petsamon luostariin.


title: Gramota-arkisto

text: Noin 28 cm pitkään ja 12 cm halkaisijaltaan olevaan pölkkyyn on kaiverrettu vuosiluku 1865, jota pidetään sen valmistamisen ajankohtana. Pölkky oli Suonikylässä kätketty juurakon alle ja sen sijainti oli alun perin vain kolmen miehen tiedossa. Mikäli joku kätköpaikan tietävistä kuoli, nimesivät kaksi muuta hänen tilalleen uuden henkilön. Myöhemmin arkisto oli tiettävästi yhden henkilön hallussa.


title: Gramota-arkisto

text: Vuonna 1931 apulaissisäministeri Niilo Solja vieraili Petsamossa ja toi arkiston mukanaan Helsinkiin, jossa sen sisältämät asiakirjat valokuvattiin ja tutkittiin. Arkisto palautettiin Suonikylään vuonna 1933. Talvisodan sytyttyä koltat evakuoitiin Tervolaan. Joulukuussa 1939 majuri Matti Tiitola lähetti arkiston kuriirin mukana Rovaniemelle, jossa sitä säilytettiin Lapin rajavartioston kassaholvissa aina Lapin sodan päättymiseen saakka. Koska koltat eivät sodan jälkeen päässeet palaamaan kotiseudulleen, luovutti majuri Tiitola asiakirjat silloiselle Valtionarkistolle (nykyinen Kansallisarkisto).


title: Gramota-arkisto

text: Gramata-arkisto joutui unohduksiin aina vuoteen 1996 asti, jolloin se löydettiin saamelaismuseo Siidassa järjestetyn kolttasaamelaisia esittelevän näyttelyn valmistelun yhteydessä. Vuonna 1998 Kansallisarkisto lainasi säilytyskotelon sekä asiakirjojen kopiot sijoitettavaksi saamelaismuseon perusnäyttelyyn. Gramota-arkiston alkuperäiset asiakirjat olivat Kansallisarkiston kokoelmissa aina huhtikuuhun 2012 saakka, jolloin ne luovutettiin Inarin Saamelaisarkistolle.


title: Gramota-arkisto

text: Saamelaisarkisto ja Kansallisarkisto esittivät vuonna 2014 Gramota-arkistoa lisättäväksi Unescon Memory of the World -ohjelmaan, jonka tavoitteena on säilyttää ihmiskunnan merkittävät arkistot ja kirjastokokoelmat. Suomesta Unescon luetteloon kuului tuolloin vain A. E. Nordenskiöldin karttakokoelma. Arkisto valittiin Unescon Maailman muisti -listalle 9. lokakuuta 2015.


title: Allen Kearns

text: Allen Kearns (14. elokuuta 1894 Brockville – 20. huhtikuuta 1956 Albany) oli kanadalainen laulaja ja näyttelijä. Hän näytteli romanttista päärollia Broadway-musikaaleissa ja hänet muistetaan erityisesti kahden George ja Ira Gershwinin hittikappaleen ensiesittäjänä: ”’S Wonderful” (näytelmästä "Funny Face", 1927) ja ”Embraceable You” (näytelmästä "Girl Crazy", 1930).


title: ’S Wonderful!

text: ”’S Wonderful!” (vap. suom. "Se on ihanaa!") on George Gershwinin säveltämä ja Ira Gershwinin sanoittama musiikkikappale vuoden 1927 Broadway-musikaalista "Funny Face". Kappaleen esittivät näytelmässä Adele Astaire ja Allen Kearns ja siitä tuli hitti heti ilmestyttyään. Vuonna 1928 sekä The Ipana Troubadors -yhtye että laulaja Frank Crumit nostivat kappaleen listoille Yhdysvalloissa. Myös "Funny Facen" miespääosan esittäjä Fred Astaire nauhoitti laulusta oman versionsa.


title: ’S Wonderful!

text: Kappaleesta on useiden Gershwinin sävellysten tavoin tullut jazzstandardi. Sen ovat nauhoittaneet muun muassa Benny Goodman, Stan Getz, Coleman Hawkins, Art Tatum, Red Garland, Sonny Stitt ja Eddie Harris.


title: Bangerz

text: Bangerz on yhdysvaltalaisen laulaja-lauluntekijä Miley Cyrusin neljäs studioalbumi, joka julkaistiin 4. lokakuuta 2013 Yhdysvalloissa. Albumin levy-yhtiönä toimi ensimmäistä kertaa RCA Records: ennen "Bangerzia" Cyrus on työstänyt edeltävät albuminsa Hollywood Recordsin kanssa. Albumin teko alkoi vuonna 2012 ja jatkui aina vuoteen 2013 asti.


title: Bangerz

text: "Bangerz" poikkeaa musiikillisesti Cyrusin edellisistä albumeista. Cyrus on itse todennut, ettei hän tunne enää yhteyttä siihen musiikkiin, mitä hän ennen teki. Hän on jopa kuvaillut vanhaa musiikkiaan ”ärsyttäväksi”. Cyrus kokee tämän levyn olevan omalla tavallaan debyyttialbumi: "Haluan aloittaa uutena artistina. [Tuleva] albumini on oikeastaan ensimmäinen albumini.” Cyrus ja Mike Will Made It, jotka tuottivat levyn, tekivät yhteystyötä useiden hip hop -tuottajien kanssa, kuten Cirkutin, Pharrell Williamsin ja will.i.amin kanssa. He loivat yhdessä Cyrusin uuden tyylin tälle albumille. Lopulta syntyi popalbumi, joka sisältää myös vaikutteita hip hopista ja country-musiikista. Albumin kappaleiden sanoitukset pyörivät pääasiassa romantiikan ympärillä. Monissa kappaleissa esiintyy vierailevia artisteja, kuten Britney Spears, Big Sean, French Montana, Future, Ludacris ja Nelly.


title: Bangerz

text: "Bangerziltä" julkaistiin kolme singleä: "We Can’t Stop", "Wrecking Ball" ja "Adore You". Levyä myytiin Yhdysvalloissa 270 000 kappaletta sen ensimmäisellä julkaisuviikolla ja 16. lokakuuta 2013 albumi nousi Billboard 200 -listan kärkeen. Suomessa albumi debytoi virallisen listan sijalla 23. Cyrus lähti helmikuussa 2014 maailmankiertueelle. Kiertue Bangerz Tour nähtiin kesäkuussa myös Suomessa.


title: Bangerz

text: Vuonna 2012 Cyrus ilmoitti jättävänsä musiikin taka-alalle ja musiikin teon sijaan hän ilmoitti keskittyvänsä elokuvauraansa. Samana vuonna Cyrus esiintyi muun muassa elokuvissa "LOL: Laughing Out Loud" ja "So Undercover". Alun perin hänen piti myös toimia ääninäytelijänä animaatioelokuvassa "Hotel Transylvania", mutta hylkäsi projektin siksi, että halusi keskittyä uudelleen musiikkiin. Tammikuussa 2013 Cyrus päätti lopettaa levytyssopimuksensa Hollywood Recordsin kanssa ja vaihtoi RCA Recordsiin. Cyrus on tehnyt kolme albumia Hollywood Recordsin kanssa: "" (2007), "Breakout" (2008) ja "Can't Be Tamed" (2010). Lisäksi Hollywood Record julkaisi Cyrusin EP:n "The Time of Our Lives" (2009). Maaliskuussa 2013 Cyrus virallisti neljännen studioalbuminsa ja kertoi sen tulevan myyntiin vuoden 2013 lopulla.


title: Bangerz

text: Cyrus on sanonut, että hän "aloitti alusta" artistina silloin, kun hän lopetti kaikki entiset kontaktit niihin ihmisiin, joiden kanssa hän oli ammattinsa puolesta yhteydessä. Cyrus kuitenkin päätti kontaktit vain niiden kanssa, joiden hän uskoi "pelästyvän" hänen uutta kokonaisuuttaan. Samoihin aikoihin hän leikkasi pitkän ruskean tukkansa lyhyeksi ja värjäsi sen vaaleaksi. Eräässä haastattelussa Cyrus totesi: "En ole koko elämäni aikana koskaan tuntenut oloani näin omaksi itsekseni." Toisessa haastattelussa hän kommentoi: "En odottanut, että hiuksien leikkaaminen muuttaisi elämäni. Leikkasin vain hiukseni ja se todella muutti elämäni." Myöhemmässä haastattelussa Cyrus kuvasi "Bangerzia" viralliseksi debyyttialbumikseen, joka erottaisi hänet hänen aikaisemmista projekteistaan. Kun albumi oli vielä tekovaiheessa ja albumilla ei vielä ollut nimeä, Cyrusin tarkoitus oli tuottaa "hyvin aikuismainen, seksikäs ja uskottava" lopputuotos, ja Cyrusilla oli "ensimmäistä kertaa uransa aikana hauskaa musiikin teon aikana." Cyrusin mukaan albumia inspiroi Motown Sound. Myös artistit Miguel ja Frank Ocean inspiroivat albumia.


title: Bangerz

text: Cyrus on kuvaillut "Bangerzin" musiikkia "likaiseksi etelän hip-hopiksi". Hän on myös kertonut, että halusi sekoittaa hip-hoppia ja country-musiikkia keskenään, joiden hän on itse kertonut olevan "[hänen] kaksi lempimusiikkityyliään". Tämän sekoituksen saavuttamiseksi Cyrus teki yhteistyötä monien hip hop -tuottajien, kuten Mike Will Made Itin, Mac Millerin, Pharrell Williamsin ja Tyler, the Creatorin kanssa monissa kaupungeissa, kuten Atlantassa, Georgiassa. Nämä tuottajat auttoivat Cyrusia hip hopin ja countryn sekoittamisessa. Ennen levyn julkaisua Cyrus kertoi albumin olevan "hyvin erilainen" ja kertoi: "Se ei ole erilainen vain minulle, mutta minusta se on se, mitä radio tarvitsee juuri nyt". Myöhemmin Cyrus kommentoi, että albumi tulisi "vaimentamaan kaikki". Cyrus on verrannut "Bangerzia" Michael Jacksonin vuoden 1987 albumiin "Bad". Hän on perustellut vertausta näin: "On albumeja, joita ihmiset edelleen kuuntelevat, kuten esimerkiksi Michael Jacksonin "Bad" -albumia, koska se on niin huumauttava. Haluan ihmisten kuuntelevan minunkin albumiani sillä tavalla." Tuottaja Sean Garrett kutsui levyä "hauskaksi ja mielenkiintoiseksi" sekä virallisti, että albumilta tulee löytymään kappale, jonka Cyrus on laulanut yhdessä Britney Spearsin kanssa. Mike Will Made It on kertonut, että albumin nimi "Bangerz" päätettiin vasta silloin, kun jossakin vaiheessa albumia työstävä ryhmä tajusi, että koko albumi on bangersia. Cyrus on myös kertonut, että hän alkoi työstämään viidettä studioalbumiaan pian "Bangerzin" valmistumisen jälkeen, koska Cyrus koki olevansa jo silloin eri elämäntilanteessa kuin silloin, kun hän edelleen työsti "Bangerzia".


title: Bangerz

text: "Bangerz" on pääasiassa popalbumi, joka sisältää myös hip hopin, syntikkapopin ja countrymusiikin elementtejä. Lokakuussa Cyrus kuvaili albumiaan "The Ellen DeGeneres Show'ssa" seuraavanlaisesti: "Koko albumi on tarina [suhteestani Liam Hemsworthin kanssa], joka alkaa kappaleella "Adore You" ja loppuu kappaleeseen "Someone Else" [...] luulen, että vaistosin hyvinkin jo silloin, mihin suuntaan elämäni tulisi menemään, mutta en vain silloin tajunnut, kuinka oikeassa olenkaan.


title: Bangerz

text: Kolmentoista kappaleen albumi alkaa pop-balladilla "Adore You", joka puhuu rakkaudesta positiivisena ja kauniina ilmiönä. Kappaleella mainitaan esimerkiksi sanat "We were meant to be/In holy matrimony" ("suom." "Meidät oli tarkoitettu/pyhään avioliittoon"). Muun muassa Nick Catucci "Entertainment Weeklyltä" kehui Cyrusin monipuolista ja vaihtelevaa äänenkäyttöä kappaleella. "We Can't Stop" on popin, R&B:n ja tanssimusiikin sekoitus ja se on albumin toinen kappale. Kappaleen sanat puhuvat kotibileistä ja juhlimisesta. Mikael Wood "Los Angeles Timesilta" kutsui kappaletta "rauhallisimmaksi, selvimmäksi kapinahuudoksi Janet Jacksonin "Control"-kappaleen jälkeen." Catucci kuvaili albumin kolmatta kappaletta "SMS (Bangerz)" (jossa esiintyy myös Britney Spears) "iloiseksi rap-offiksi". Albumin neljännessä kappaleessa "4×4" esiintyy myös hip-hop artisti Nelly ja kappaleen sanat kertovat tarinaa "kapinallisesta naisesta". Kappaleesta korostuu selvästi country-musiikin elementit. Albumin viidennessä kappaleessa, "My Darlin'", esiintyy myös vieraileva artisti nimeltään Future. Cyrusin vokaaliosaamista on kiitelty tässä kappaleessa, vaikkakin niiden kritisoitiin hukkuvan kaiken muun alle. Albumin kuudes kappale, "Wrecking Ball", on syntikkapop-balladi, jonka sanat käsittelevät särkynyttä sydäntä ja epäonnistunutta parisuhdetta.


title: Bangerz

text: Seitsemäs kappale, "Love Money Party" sisältää vierailevan artistin, Big Seanin. Jason Lipshutz "Billboardilta" huomautti, että Cyrusin räppääminen tällä kappaleella tuntui sujuvan luontevammin kuin Mike Will Made Itin singlessä "23". Kahdeksas kappale, "#GETITRIGHT" on pop-kappale, johon on lisätty viheltelyä ja "kitaranuoleskelua". Sen on kuvailtu olevan hyvin samantyylinen kuin Usherin kappale "Twisted" tai Adam Lambertin kappale "Kickin'". Cyrus on kertonut, että albumin yhdeksättä kappaletta, "Drivea" inspiroi "tarve jättää toinen, mutta ei siltikää täysin halua päättää parisuhdetta." Media on arvaillut, että kyseinen lause viittaisi Cyrusin entiseen kihlattuun Hemsworthiin.


title: Bangerz

text: Kymmenennessä kappaleessa, "FU", on myös vieraileva artisti: French Montana. Catucci kuvaili albumin yhdettätoista kappaletta, "Do My Thang", "ratkoavaksi tanssibiisiksi". Toiseksi viimeinen kappale, "Maybe You're Right", sisältää instrumentaalisia rumpupätkiä ja "hieman gospel-meininkiä". Myös tämän kappaleen arveltiin liittyvän Hemsworthiin. Kolmastoista ja viimeinen kappale "Someone Else" on sekoitus hip hopia ja synapoppia, ja sen sanoitukset koskevat Cyrusin muuttunutta kuvaa julkisuudessa.


title: Annaminfasaani

text: Annaminfasaani ("Lophura edwardsi") on aitokanoihin kuuluva lintulaji. Se elää äärimmäisen uhanalaisena Vietnamissa.


title: Annaminfasaani

text: Kooltaan annaminfasaani voi kasvaa 59–65 cm pitkäksi. Koiraat ja naaraat eroavat toisistaan ulkonäöltään. Koiras on lähes kauttaaltaan kiiltävän sinertävän musta ja siivissä on vihertävä kiilto. Koiraan päässä on valkoinen töyhtö ja naama on höyhenistä paljas ja iho on punainen. Nokka on valkoinen ja jalat punaiset. Annaminfasaaninaaras on väritykseltään harmahtavan ruskea ja siivistään punertavampi. Nuoret linnut muistuttavat väritykseltään naarasta. Vietnaminfasaani ("L. hatinhensis") muistuttaa ulkonäöltään annaminfasaania, mutta pyrstössä on valkoista. DNA-analyysien perusteella on todennäköistä, että annaminfasaani ja vietnaminfasaani kuuluvat samaan lajiin.


title: Annaminfasaani

text: Annaminfasaania tavataan Vietnamin keskiosista. Sen elinympäristöä ovat ainavihannat metsät tyypillisesti 300–600 metrin korkeudessa. Laji viihtyy tiheän aluskasvillisuuden joukossa. Annaminfasaaninaaras munii maaliskuun loppupuolella ja munia on tyypillisesti 4–6 ja ne ovat väriltään punertavia. Annaminfasaanikannan kooksi arvioidaan 50–250 yksilöä. Lajista ei ole vahvistettuja havaintoja vuoden 2000 jälkeen ja laji on mahdollisesti hävinnyt luonnosta. Mahdollisesti jäljellä olevaa kantaa uhkaavat elinympäristön hakkaaminen ja pirstaloituminen ja metsästys.


title: Tea for Two

text: ”Tea for Two” (suom. ”Teetä kahdelle”) on Vincent Youmansin säveltämä ja Irving Caesarin sanoittama musiikkikappale vuodelta 1924. Sen esittivät Louise Groody ja John Barker Broadway-musikaalissa "No, No, Nanette". Kappaleesta tuli hitti musikaalin Chicagossa pidettyjen koe-esitysten aikana jo ennen varsinaista Broadwayn ensi-iltaa. Vuonna 1925 kappale nousi listoille kahdesti instrumentaalina (The Benson Orchestra of Chicagon ja Ben Bernien orkesterin esittäminä) ja kerran laulettuna, esittäjänään Marion Harris. Harrisin versio nousi listan kärkeen. 1930-luvulla kappaleen nostivat Yhdysvalloissa listoille vielä The Ipana Troubadors (1930), Teddy Wilsonin orkesteri (1937) ja Art Tatum (1939).


title: Tea for Two

text: Kappale on käännetty suomeksi kahdesti. Olavi Virta nauhoitti Hannes Konnon sanoittaman version vuonna 1939 ja M. A. Numminen sanoitti kappaleesta oman versionsa vuonna 1970. Molempien suomenkielisten versioiden nimi on ”Teetä kahdelle”.


title: Tea for Two

text: ”Tea for Two” on saavuttanut jazzmusiikissa suuren suosion ja sitä pidetään yhtenä genren standardeista. Kappaleen ovat äänittäneet muun muassa Ella Fitzgerald ja Count Basie, Thelonious Monk, Bud Powell, Erroll Garner, Anita O’Day ja Gerry Mulligan.


title: Tea for Two

text: Säveltäjä Dmitri Šostakovitš teki kappaleesta kapellimestari Nikolai Malkon pyynnöstä lokakuussa 1928 orkesterisovituksen, joka tunnetaan nimellä ”Tahiti-trot”.


title: Tea for Two

text: Kappaletta on käytetty useiden elokuvien musiikkiraidalla.


title: Siukonen

text: Siukonen on suomalainen sukunimi, joka on muun muassa seuraavilla henkilöillä:


title: Saksan 14. armeija

text: Saksan 14. armeija () oli Saksan maavoimien armeijatason yhtymä toisessa maailmansodassa.


title: Saksan 14. armeija

text: Wehrkreis XVII perusti 26. elokuuta 1939 Wienissä maavoimien armeijaryhmä 5:stä () 14. armeijan, jonka komentajana oli kenraalieversti Wilhelm List. Armeija osallistui Puolan sotatoimiin Etelän armeijaryhmän mukana ja se nimettiin 13. lokakuuta 12. armeijaksi.


title: Saksan 14. armeija

text: Armeija perustettiin uudelleen 18. marraskuuta 1943 ja se liitettiin armeijaryhmä C:hen, jonka mukana osallistui Italian taisteluihin. Se antautui Italiassa olevien joukkojen mukana 2. toukokuuta 1945.


title: Saksan 14. armeija

text: Armeijankomentajina olivat toisen olemassaolon aikana


title: Huppukotinga

text: Huppukotinga ("Pipreola riefferii") on kotingojen heimoon kuuluva varpuslintu.


title: Huppukotinga

text: Huppukotingaa tavataan Kolumbiassa, Ecuadorissa, Perussa ja Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Juovapyrstökotinga

text: Juovapyrstökotinga ("Pipreola intermedia") on kotingojen heimoon kuuluva varpuslintu.


title: Juovapyrstökotinga

text: Juovapyrstökotingaa tavataan Boliviassa ja Perussa. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi.


title: Kultarintakotinga

text: Kultarintakotinga ("Pipreola aureopectus") on kotingojen heimoon kuuluva varpuslintu.


title: Kultarintakotinga

text: Kultarintakotingaa tavataan Kolumbiassa, Perussa ja Venezuelassa. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi.


title: Pohjanmeren tulva 1953

text: Pohjanmeren tulva 31. tammikuuta – 1. helmikuuta 1953 johtui voimakkaasta myrskystä, johon menehtyi . Alankomaissa kuoli , Englannissa 307, Belgiassa 28, Skotlannissa 19 ja loput merellä.


title: Pohjanmeren tulva 1953

text: Yöllä meri mursi vallit ja aiheutti suunnatonta tuhoa erityisesti Alankomaiden eteläosissa. Monet kylät tuhoutuivat tällä alueella. Tulva tuhosi myös Alankomaiden rautatieyhteydet Belgiaan ja Ranskaan.


title: Pohjanmeren tulva 1953

text: Yhdysvaltain maavoimat lähetti helikoptereita Länsi-Saksasta pelastamaan tulvan uhreja.


title: Pohjanmeren tulva 1953

text: Useimmat Euroopan maat tukivat Hollantia ja lähettivät pikaisesti apua. Myös Suomesta lähetettiin apua Hollantiin lentoteitse ja Suomen hallitus lahjoitti käytettäväksi valmiiden puutalojen rakentamiseksi tulvan uhreille. Suomessa tavalliset kansalaiset lahjoittivat rahaa ja vaatteita. Myös ylioppilaat järjestivät keräyksen Hollannin onnettomuuden uhreille. Suomen Punainen Risti lähetti Hollantiin.


title: Pohjanmeren tulva 1953

text: Auttajien joukossa eivät kuitenkaan olleet Neuvostoliitto ja sen Itä-Euroopan alusmaat.


title: Pohjanmeren tulva 1953

text: Pohjanmeren tulva 1953 oli Englannin tuhoisimpia luonnononnettomuuksia koskaan. Yli rantaviivaa kärsi tuhoja ja rantavalleja rikkoutui. evakuoitiin kodeistaan ja vaurioitui pahoin.


title: Pohjanmeren tulva 1953

text: Skotlannissa myrsky aiheutti pahimmat tuhot yli . Esimerkiksi Crovien kalastajakylä jouduttiin hylkäämään, kun monet asukkaat ja rakenteet pyyhkiytyivät mereen.


title: Pohjanmeren tulva 1953

text: Itärannikon matalissa vesissä tulva tunkeutui paikoin pitkälle sisämaahan. Lincolnshiressä tulva tunkeutui jopa kolme kilometriä sisämaahan. Eräin paikoin kymmeniä ihmisiä kuoli ja loukkaantui. Tulva tunkeutui Itä-Lontoossa viemäreihin.


title: Pohjanmeren tulva 1953

text: Merellä upposi useita laivoja ja niissä kuoli arviolta 224 ihmistä.


title: Englannin 1. divisioonan kausi 1897–1898

text: Englannin 1. divisioonan kausi 1897-1898 oli oli kymmenes kausi jolloin ratkottiin The Football Leaguen mestaruus. Mukana 1.divisioonassa oli kuusitoista joukkuetta. Sarjan voittaja oli liigan mestari, ja kaksi viimeistä joutuivat testiotteluihin 2. divisioonan parhaita vastaan.


text: Uutena joukkueena 1.divisioonassa pelasi 2.divisioonasta noussut Notts County, joka korvasi edellisellä kaudella sarjasta pudonneen Burnleyn.


text: Liigan mestaruuden voitti Sheffield United. Mestaruus oli seuran toinen.


text: Kaksi viimeistä joukkuetta joutuivat testiotteluihin 2.divisioonan kahta parasta vastaan.


text: Testiotteluissa kohtasivat 1.divisioonan kaksi viimeistä ja 2.divisioonan kaksi parasta joukkuetta. Mikäli 1.divisioonan seura voitti ottelun, se säilytti sarjapaikkansa ja 2.divisioonan seura pysyi 2.divisioonassa. Mikäli 2.divisioonan seura voitti, oli edessä vaaliprosessi jonka jälkeen seura saattoi päästä 1.divisioonaan.


text: Ennen viimeistä testiottelua Burnleyn ja Stoken välillä tilanne sarjassa oli se, että mikäli joukkueet päätyisivät tasapeliin, Burnley nousisi ja Stoke säilyisi 1. divisioonassa. Ottelu päättyi 0-0 tasapeliin. Seuraavaksi kaudeksi The Football League luopui testiottelujärjestelmästä ja 1. divisioonan kaksi viimeistä putosi suoraan 2. divisioonaan. Seuraavaksi kaudeksi sarjaa laajennettiin 18 joukkueen sarjaksi, jolloin myös Newcastle ja Blackburn pääsivät mukaan ylimmälle sarjatasolle.


title: Oranssirintakotinga

text: Oranssirintakotinga ("Pipreola jucunda") on kotingojen heimoon kuuluva varpuslintu.


title: Oranssirintakotinga

text: Oranssirintakotingaa tavataan Kolumbiassa ja Ecuadorissa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Mustarintakotinga

text: Mustarintakotinga ("Pipreola lubomirskii") on kotingojen heimoon kuuluva varpuslintu.


title: Mustarintakotinga

text: Mustarintakotingaa tavataan Kolumbiassa, Ecuadorissa ja Perussa. Lajia on kuvattu harvinaiseksi, mutta sen kannankehitys on vakaa. Sen ei uskota olevan vaarassa, ja laji on luokiteltu elinvoimaiseksi.


title: Oskari Auvinen

text: Oskari Auvinen (s. 13. lokakuuta 1972 Lappeenranta) on Kangasalan kaupunginjohtaja. Hänet valittiin kunnanjohtajaksi 14. lokakuuta 2013.


title: Oskari Auvinen

text: Auvinen valmistui ylioppilaaksi Parikkalan lukiosta vuonna 1991. Hän kävi armeijan vuosina 1992–1993 Imatralla sissikomppaniassa. Hän on suorittanut Tampereen yliopistossa nuorisotyön tutkinnon ja valmistunut yhteiskuntatieteiden maisteriksi vuonna 2000.


title: Oskari Auvinen

text: Vuosina 2004–2007 Auvinen toimi Kangasalan vanhus- ja vammaispalvelujen johtajana. Vuosina 2007–2010 hän toimi Pirkkalan perusturvajohtajana ja 2010–2012 kansliapäällikkönä.


title: Oskari Auvinen

text: Auvisella on vaimo ja kaksi tytärtä.


title: Juovarintakotinga

text: Juovarintakotinga ("Pipreola pulchra") on kotingojen heimoon kuuluva varpuslintu.


title: Juovarintakotinga

text: Juovarintakotingaa tavataan Perussa. Lajia on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Mustanokkakotinga

text: Mustanokkakotinga ("Pipreola frontalis") on kotingojen heimoon kuuluva varpuslintu.


title: Mustanokkakotinga

text: Mustanokkakotingaa tavataan Boliviassa, Ecuadorissa ja Perussa. Sitä on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Tulikurkkukotinga

text: Tulikurkkukotinga ("Pipreola chlorolepidota") on kotingojen heimoon kuuluva varpuslintu.


title: Tulikurkkukotinga

text: Tulikurkkukotingaa tavataan Kolumbiassa, Ecuadorissa ja Perussa. Se on luokiteltu silmälläpidettäväksi, koska se on vähenemässä nopeasti elinympäristöjen tuhoutumisen takia.


title: Kaunokotinga

text: Kaunokotinga ("Pipreola formosa") on kotingojen heimoon kuuluva varpuslintu.


title: Kaunokotinga

text: Kaunokotingaa tavataan Venezuelassa. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi.


title: Punakupukotinga

text: Punakupukotinga ("Pipreola whitelyi") on kotingojen heimoon kuuluva varpuslintu.


title: Punakupukotinga

text: Punakupukotingaa tavataan Guyanassa ja Venezuelassa. Lajia on kuvattu harvinaiseksi, mutta sen kannankehitys on vakaa. Sen ei uskota olevan vaarassa, ja se on luokiteltu elinvoimaiseksi.


title: Shokkiaalto (kirja)

text: Shokkiaalto on Ilkka Remeksen kirjoittama jännitysromaani, jonka julkaisi WSOY vuonna 2010.


title: Shokkiaalto (kirja)

text: Venäjän hallintoa arvostellut toimittaja murhataan Helsingissä. Samaan aikaa keskusrikospoliisi kuulustelee hämäristä itäyhteyksistä epäiltyä kansanedustajaa. Mukana kuulusteluissa on myös Riku Tanner. Paljastuu, että joku vuotaa keskusrikospoliisiin tietoja sen ulkopuolelle. Rikua epäillään ja hänet halutaan ulos keskusrikospoliisista.


title: Questlove

text: Questlove (oikealta nimeltään Ahmir Khalid Thompson, taiteilijanimi joskus myös muodossa ?uestlove; s. 20. tammikuuta 1971 Philadelphia, Pennsylvania) on yhdysvaltalainen rumpali, DJ, musiikkitoimittaja ja tuottaja.


title: Questlove

text: Questlove tunnetaan parhaiten The Roots -yhtyeen rumpalina ja toisena keulahahmona. Maaliskuusta 2009 alkaen yhtye on toiminut "Late Night with Jimmy Fallon" -televisio-ohjelman house bandinä.


title: Lars Vivallius

text: Lars Vivallius (nimi alun perin "Lars Svensson"; 1605 Vivalla, Örebro – 6. huhtikuuta 1669 Tukholma) oli ruotsalainen runoilija ja seikkailija, joka istui vankina Kajaanin linnassa seitsemän vuoden ajan 1634–1641.


title: Lars Vivallius

text: Vivallius syntyi Örebron lähellä sijainneessa Vivallan talossa, jonka mukaan hän otti myös sukunimensä. Vivallius kävi koulua Örebrossa ja hän kirjoittautui opiskelemaan Uppsalan yliopistoon keväällä 1623. Opiskeltuaan kahden vuoden ajan Uppsalassa Vivallius lähti 1625 kiertelemään ympäri Eurooppaa, syyksi on arveltu seikkailunhalua sekä pyrkimystä opiskella vieraita kieliä. Varaton Vivallius liikkui sitten ympäri Eurooppaa kiertolaisena, oli palkkasotilaanakin Hollannissa ja hän esiintyi myös välillä ruotsalaisena aatelismiehenä, vapaaherra Erik Gyllenstiernana vaikka olikin talonpoikaista sukua. Vivallius oli vangittuna varkaudesta Nürnbergissä 1628–1629.


title: Lars Vivallius

text: Vivallius matkasi 1629 Tanskassa ja esiintyi jälleen kerran aatelismiehenä. Hän onnistui menemään naimisiin skånelaisen aatelisen Ulf Gripin tyttären kanssa. Kun Vivalliuksen petos paljastui, hänet tuomittiin pitkällisen oikeuskäsittelyn jälkeen vankilaan ja hänet vietiin 1634 kärsimään tuomiotaan syrjäiseen Kajaanin linnaan. Vivalliuksen avioliitto julistettiin mitättömäksi.


title: Lars Vivallius

text: Vivallius vapautui lukuisien armonanomusten jälkeen 1641 ja hän asettui asumaan Tukholmaan. Hän oli hankkinut pitkällisen oikeudenkäyntinsä ja vankeusaikansa aikana hyvät käytännön lainopilliset tiedot ja hän saattoi siksi ryhtyä harjoittamaan asianajajan tointa. Vivallius meni naimisiin tukholmalaisen kapakoitsijan 16-vuotiaan tyttären Malin Ellertzin kanssa ja heille syntyi neljä lasta. Vivallius sai De la Gardien perheen avulla itselleen vuonna 1647 sotatuomarin ("auditör") viran henkivartiokaartissa ja hän hoiti tätä virkaa vuoteen 1651 saakka. Vuonna 1645 Vivallius osti vanhan kotitalonsa Vivallan ja asui sitten siellä perheensä kanssa. Vivallius sai pian huonon maineen kotiseutunsa talonpoikien keskuudessa nostettuaan heitä vastaan useita oikeusjuttuja.


title: Lars Vivallius

text: Vuonna 1657 Vivallius asettui asumaan Örebrohon mutta hän kävi edelleen usein Tukholmassa hoitamassa vireillä olleita oikeusjuttujaan. Vivallius kuoli Tukholmassa keväällä 1669 pitkällisen sairauden jälkeen ja hänet haudattiin Katariinan kirkon hautausmaalle Tukholmaan.


title: Lars Vivallius

text: Vivallius kirjoitti ensimmäisen runonsa 1625 kuolleen opiskelijatoverinsa muistolle. Hän kirjoitti lähes kaikki runonsa ollessaan vangittuna Nürnbergissä, Tanskassa, Tukholmassa ja Kajaanissa. Vankilasta päästyään Vivallius lopetti runoilemisen lähes tyystin ja julkaisi vain pari merkityksetöntä latinankielistä runoa. Tunnettuja Vivalliuksen runoja ovat muun muassa "Ack, Liberias, tu ädle ting", "Varer nu glad, mine fiender all" ja "Klage-Wijsa, Öfwer Thenna torra och kalla Wååhr" (1642). Vivalliuksen on arveltu myös kääntäneen ruotsiksi saksalaisen runoilijan Martin Opitzin runon "Väll den, som vidt af höga klippor" ja muokanneen sanat ruotsalaiseen virteen "Till dig av hjärtans grunde". Vivallius tunnetaan ennen kaikkea tunnelmarunoilijana.


title: Arkku

text: Arkku eli kirstu (latinan "arca" ja "cista", kreikan "kistee") on suurehko säilytyslaatikko, jonka yläpintana on saranoitu, yleensä lukittava kansi. Puusta usein metallivahvikkein rakennettu arkku tehtiin niin kestäväksi ja sen korkuiseksi, että sitä voitiin käyttää myös istuimena. Arkun yläpinta tehtiin usein kaarevaksi, jotta sadevesi valuisi siltä pois.


title: Arkku

text: Arkku on vanhimpia säilytyskalusteita; vanhin tunnettu suomalainen arkku on peräisin 1500-luvun Ahvenanmaalta. Arkusta on saanut alkunsa kaappi, lipasto, penkki ja matkalaukku. Isoa matkalaukkua kutsutaankin matka-arkuksi. Esimerkiksi ranskalaisen Louis Vuittonin luksuslaukkubisnes sai alkunsa matka-arkkujen valmistuksesta. Lukollinen arkku on myös kassakaapin, kassalippaan ja tallelokeron alkumuoto.


title: Arkku

text: Arkussa säilytettiin usein henkilökohtaista arvokasta irtaimistoa, kuten rahaa ja kirjeenvaihtoa, vaatteita, jopa elintarvikkeita. Niinpä arkkuihin asennettiin usein lukko. Sisällön lisäksi arkkua itsessäänkin pidettiin arvoesinenä Suomen kansankulttuurissa 1700-luvun puolivälistä 1800-luvun loppupuolelle. Arkkuja koristeltiin etenkin maalaamalla. Värisuosikkeja koristelussa olivat aluksi harmaanvihreä, vihreänsininen ja ruskea, 1800-luvulla tummansininen ja vihreä. Ootraamalla tavoiteltiin jalopuun väriä ja pintakuviota.